
NICOLAE 

DIN  ÎNDURAREA  LUI  DUMNEZEU  ARHIEPISCOP  AL  ARHIDIECEZEI 
ORTODOXE  ROMÂNE  DE  ALBA-IULIA  ŞI  SIBIU  ŞI  MITROPOLIT 
AL  ROMÂNILOR  ORTODOCŞI  DIN  ARDEAL,  BĂNAT,  CRIŞANA 
ŞI  MARAMURĂŞ. 

Iubitului  cler  şi  popor:  Har  şi  milă  dela  Dumnezeu 
Tatăl  şi  dela  Domnul  nostru  ! sus  Hristos. 

„Dupăcum  Hristos  a  înviat 
din  morţi  prin  mărirea  Tatălui,, 
aşa  şi  noi  intru  înoirea  vieţii 
să  umblăm “.  (Romani  VI>  4). 

Bunul  Dumnezeu  ne-a  învrednicit  să  ajungem 
din  nou,  iubiţii  mei  fii  sufleteşti,  minunatul  şi  întru 
tot  lăudatul  praznic  al  învierii  Domnului  şi  Mân¬ 
tuitorului  nostru  Isus  Hristos,  ziua  luminată  pe  care 
a  făcut-o  Domnul  să  ne  bucurăm  şi  să  ne  veselim 
întrânsa. 

« Hristos  a  înviat  din  morţi  cu  moartea  pe 
moarte  călcând  şi  celor  din  mormânturi  viaţă  dăru- 
indu-le». 

Aceasta  este  cântarea  de  biruinţă  care  răsună 
astăzi  din  piepturile  noastre,  ale  tuturor  drept  cre¬ 
dincioşilor  creştini  cari  preamărim  cu  inimile  învă¬ 
luite  în  haina  bucuriei  pe  Celce  de  bună  voie  a  luat 


î 

asupra  Sa  păcatele  lumii,  le-a  omorât  cu  moartea 
Sa  pe  cruce  şi  a  înviat  a  treia  zi. 

Praznicul  e  negrăit  de  mare,  iubiţilor  mei  fii 
sufleteşti.  Căci  nu  sărbătorim  printr  ansul  vr’o  faptă 
trecătoare  din  istoria  lumii,  ci  sărbătorim  însăşi  mân¬ 
tuirea  sufletului  nostru  din  robia  păcatului. 

Ca  un  nor  negru  şi  înfricoşat  care  învăluie  pă¬ 
mântul  în  întunerec  adânc,  neputând  străbate  prin 
el  nici  o  rază  din  lumina  cerescului  soare  — 
aşa  a  învăluit  păcatul  neascultării  sufletul  omenesc, 
lipsindu-1  de  lumina  povăţuirilor  dumnezeeşti,  pe 
care  nu  le-a  mai  înţeles.  Cu  cugetul  său  întunecat 
orbecăia  omul  prin  noaptea  fără  de  sfârşit  a  vieţii. 
Ca  fiul  cel  pierdut  din  sfânta  Evanghelie  se  des¬ 
părţise  prin  nechibzuinţă  de  căldura  casei  părinteşti, 
de  dragostea  şi  pavăza  nepreţuită  a  Tatălui  Ceresc, 
luând  drumul  deşertului  fără  limanuri  bune. 

Oricât  de  greu  a  fost  însă  păcatul  omului,  oricât 
de  vinovată  a  fost  răsvrătirea  lui  împotriva  Zidito¬ 
rului  său,  iubirea  acestuia  n’a  încetat  nici  odată, 
cum  nici  odată  nu  încetează  iubirea  unui  părinte 
adevărat  pentru  copilul  său.  Dumnezeu  a  căutat  pe 
om  în  toată  bunăvremea  cu  iubirea  Sa  părintească, 
i-a  trimis  solii  prin  profeţii  Săi  şi  l-a  mângâiat  cu 
nădejdea  în  izbăvirea  viitoare.  La  plinirea  vremii 
şi-a  trimis  în  lume  pe  însuşi  Fiul  Său  unul  născut, 
care  «sa  smerit  pe  sine,  ascultător  făcându-se  până 
la  moarte  —  şi  încă  moarte  pe  cruce »  [Filipeni  II, 
8J.  Dumnezeu  fiind,  asemenea  oamenilor  s’a  făcut. 
A  vieţuit  între  mincinoşi,  ca  să-i  înveţe  adevărul; 
a  vieţuit  între  bolnavi  ca  să-i  tămăduească;  a  vieţuit 
între  desnădăjduiţi  ca  să-i  mângăe ;  a  vieţuit  între  des- 
moşteniţii  veacului  acestuia,  ca  să  le  pregătească 
moştenirea  fericirii  celei  vecinice ;  a  vieţuit  între  în¬ 
tunecaţi,  ca  să  le  strecoare  în  suflet  o  rază  din  stră¬ 
lucirea  împărăţiei  ceriurilor ;  a  vieţuit  între  păcătoşi 
ca  să-i  mântuiască. 

Cel  curat  cu  inima  a  suferit  ocară;  cel  sfânt  a 
îndurat  scuipări  şi  lovituri  cumplite;  Fiul  lui  Dum- 

nezeu  cel  nevinovat  a  purtat  crucea  suferinţelor 
-omeneşti,  îndurând  moartea  pe  cruce  ca  un  făcător 
de  rele  şi  în  groapă  s’a  culcat  ca  un  muritor.  Ispita 
nu  i-a  îndoit  credinţa  nici  o  clipă.  Suferinţa  nu  i-a 
clătinat  ascultarea  Sa  faţă  de  Tatăl  care  l-a  trimis 
să  izbăvească  lumea.  «De  aceea  Dumnezeu  l-a  prea- 
înălţat  şi  i-a  dăruit  Lui  nume  care  este  mai  presus 
■de  orice  nume :  ca  întru  numele  lui  Isus  tot  ghe- 
nunchiul  să  se  plece ,  al  celor  cereşti  şi  al  celor  pă¬ 
mânteşti  şi  al  celor  dedesupt  Şi  toată  limba  să 
mărturisească ,  că  Domn  este  Isus  Hristos  întru 
mărirea  lui  Dumnezeu  Tatăl »  [Filipeni  II,  9 — 11]. 

Iată,  iubiţii  mei  fii  sufleteşti,  răsplata  credinţei 
şi  a  jertfei:  învierea.  Iată  rodurile  bogate  ale  ascul¬ 
tării  până  la  moarte:  Viaţa. 

Hristos  a  înviat  şi  păcatul  nu  ne  mai  stăpâneşte ; 
Hristos  a  înviat  şi  întunerecul  din  lume  s’a  risipit; 
Hristos  a  înviat  şi  legăturile  iadului  s’au  rupt;  Hri¬ 
stos  a  înviat  şi  s’au  deschis  porţile  împărăţiei  lui 
Dumnezeu ;  —  „Hristos  a  înviat  din  morţi  cu  moartea 
pe  moarte  călcând  şi  celor  din  mormânturi  viaţă 
dăruindu-le“. 

„Crucii  Tale  ne  închinăm  Hristoase  şi  sfântă 
învierea  Ta  o  cântăm  şi  o  mărim!" 

Ci  noi,  iubiţii  mei  fii  sufleteşti,  să  nu  mărturisim 
numai  cu  gura,  că  Domn  este  izbăvitorul  nostru  Isus 
Hristos.  Să  nu-i  preamărim  numai  cu  gura,  prin 
cântări,  sfânta  lui  înviere.  Căci  se  cuvine,  ca  « După 
cum  Hristos  a  înviat  din  morţi  prin  mărirea  Tatălui, 
aşa  şi  noi  întru  înoirea  vieţii  să  umblăm »  [Romani 
VI,  4].  Prin  botez  împreună  cu  Hristos  ne-am  în¬ 
gropat,  lăsând  în  mormânt  păcatul  nostru  şi  înviind 
ca  nişte  făpturi  nouă.  Ca  nişte  făpturi  nouă  să  vieţuim 
deci,  împreunaţi  cu  Hristos  prin  ascultarea  desăvâr¬ 
şită,  ca  să  culegem  aceleaşi  roduri  pe  care  le-a 
cules  prin  ascultarea  Sa  până  la  moarte  Domnul 
nostru:  viaţa  de  veci.  Căci  de  vremece  Hristos, 
fărâ  de  păcat  fiind,  nu  şi-a  cruţat  viaţa  pentru  pă¬ 
catele  noastre,  cum  vom  cruţa  noi  păcatele  noastre 
pentru  dobândirea  vieţii  întru  Hristos  Isus? 


a* 

Iar  făptura  nouă  este  plină  de  bunătate:  „Ea 
nu  pismuieşte,  nu  se  laudă,  nu  se  trufeşte;  nu  se 
poartă  cu  necuviinţă,  nu  caută  ale  sale,  nu  se  aprinde 
de  mânie,  nu  pune  la  socoteală  răul;  nu  se  bucură 
de  nedreptate,  ci  se  bucură  de  adevăr;  toate  le  su¬ 
fere,  toate  le  crede,  toate  le  nădăjduieşte,  toate  le 
rabdă”  [I  Corinteni  XIII,  4 — 7]  —  pentru  a-i  plăcea 
lui  Hristos.  Dupăcum  şi  Hristos  toate  le-a  suferit, 
nu  pentru  a  plăcea  sie-şi,  ci  Tatălui  celui  din  ceriuri. 

Faceţi-Vă  deci  vrednici,  iubiţii  mei  fii  sufleteşti» 
de  darurile  învierii,  prin  credinţă  şi  ascultare  faţă 
de  Stăpânul  vieţii  noastre  şi  prin  iubire  frăţească 
între  olaltă.  Mai  ales  în  vrăjmaşele  vremi  ce  le 
trăim  inima  Voastră  să  fie  largă  şi  dragostea  Voastră 
să  îmbrăţişeze  pe  fericiţi  şi  dosădiţi  deopotrivă ;  căci 
Hristos  pentru  toţi  a  murit,  ca  toţi  să  se  împărtă¬ 
şească  de  bucuria  învierii  Sale.  Nimeni  să  nu  se 
închidă  întru  bucuria  sa;  nimeni  să  nu  caute  numai 
ale  sale;  că  nici  Hristos  nu  ale  sale  a  căutat,  ci 
Dumnezeu  fiind  sa  răstignit  pe  cruce  pentru  păca¬ 
tele  lumii,  ca  nimeni  rob  al  păcatului  să  nu  mai  fie 
şi  a  înviat  întru  mărire,  ca  tot  celce  crede  într’ânsul 
viu  să  fie  în  veac. 

Năcazurile  zilelor  noastre  sunt  multe  şi  mari.. 
Ci  bucuraţi- Vă,  ca  Hristos  este  cu  noi.  El  a  zis  doar: 
«îndrăzniţi,  eu  am  biruit  lumea!»  Intru  El  au  nă¬ 
dăjduit  sfinţii  Săi  Apostoli  şi  cu  ajutorul  Lui  au  cu¬ 
cerit  lumea.  Intru  El  au  nădăjduit  înaintaşii  noştri 
cucernici  şi  cu  ajutorul  Lui  au  străbătut  drumul  greu 
al  veacurilor,  scuturând  la  plinirea  vremii  lanţurile 
robiei. 

Cunoscând  acum,  iubiţii  mei  fii  sufleteşti,  purtarea 
de  grije  a  lui  Dumnezeu  faţă  de  neamul  nostru  şi 
îndurarea  Lui  fără  de  margini  faţă  de  sufletele  noa¬ 
stre,  pe  care  le-a  scos  din  întunerec  la  lumină  şi 
din  moarte  la  viaţă,  cuvine-se  ca  şi  noi  în  voia  Lui 
preasfântă  să  umblăm  în  toate  zilele  vieţii  noastre. 
Nu  în  ospeţe  şi  beţii,  nu  întru  priciri  şi  vicleşuguri, 
ci  întru  curăţie  duhovnicească  să  prăznuim  deci  şi 

sfânta  înviere  a  Domnului  şi  Mântuitorului  nostru 
Isus  Hristos. 

Aceasta  este  solia  pe  care  V’o  trimit,  iubiţii  mei, 
şi  aceste  sunt  poveţele  şi  îndemnurile  ce  Vi  le  îm¬ 
părtăşesc  de  astă  dată  de  departe,  la  sărbătorile 
sfintelor  Paşti  din  acest  an.  Voi  sunteţi  mângâierea 
mea  în  toată  bună  vremea;  Voi  sunteţi  bucuria  vieţii 
mele  ori  unde  m’aşi  găsi  —  şi  nădăjduiesc,  că 
„precum  pururea  m’aţi  ascultat  nu  numai  când  eram 
de  faţă",  aşa  şi  acum,  fiind  departe  de  Voi,  mă  veţi 
asculta  „cu  atât  mai  vârtos"  [Filipeni  II,  12]  —  ca 
şi  eu  să  mă  bucur  împreună  cu  Voi  de  ziua  lumi¬ 
nată  a  învierii  Domnului. 

Cu  aceste  nădejdi  Vă  împărtăşesc  arhiereasca 
şi  părinteasca  binecuvântare,  dorind  din  toată  inima, 
ca  sărbătorile  sfintelor  Paşti  să  le  petreceţi  sănătoşi, 
întru  fericire  şi  îndestulare  duhovnicească  şi  să  le 
ajungeţi  întru  mulţi  fericiţi  ani;  şi  cu  această  nădejde 
Vă  trimit  vestea  cea  bună  a  biruinţii  creştineşti: 

Hristos  a  înviat! 

Dată  în  Davos-Platz,  Elveţia,  la  sărbătorile  învierii 
Domnului  din  anul  1931. 

Al  vostru  al  tuturor  de  tot  binele  voitor: 

NICOLAE, 

arhiepiscop  şi  mitropolit, 


(se) 


DIN  TRECUTUL  MĂNĂSTIRII 
BRĂNCOVENEŞTI  DELA  SĂM- 
BĂTA  DE  SUS.1 


După  mărturia  lui  Paul  de  Alep 2 3  marele  vornic 
Preda  Brâncoveanu,  bunicul  voevodului  Constantin,, 
clădi  la  Sâmbăta  *  de  sus  mănăstire  îndată  după 
cumpărarea  satului  la  a.  1653  dela  craiul  Ardea¬ 
lului  Gh.  Râkoczy  IL 4  Se  poate  însă  ca  mănăstirea 
ce  scrie  Paul  de  Alep  că  o  construia  Preda  în 
Ardeal  în  August  1657  să  fie  biserica  de  lemn  a 
satului,  căreia  îi  dărui  voevodul  Constantin  Brân¬ 
coveanu  un  Evangheliar  apărut  la  a.  1697 5 *  şi  care 
biserică  de  lemn  a  existat  până  la  a.  1786,  când  fu 
înlocuită  cu  una  de  piatră, fi  pentrucă  pomelnicul 
ctitorilor  mănăstirii,  păstrat  într’o  inscripţie  la  pros- 
comidiarul  bisericii  mănăstirii  nu  înşiră  între  ctitori 
pe  Preda,  ci  voevodul  e  cel  mai  vechiu  între  cti¬ 
torii  înşiraţi  în  pomelnic. 7 


1  Jud.  Făgăraş.  Hram:  Prea  Sfânta  Născătoare  de  Dumnezeu. 

1  Emilia  Cioran:  Călătoriile  patriarhului  Macarie  de  Antiohia  în  Ţă¬ 
rile  Române  1653  —  1658,  Buc.  1900,  p.  198. 

3  Acest  nume,  ca  şi  al  Miercurei,  ar  fi  datorit,  după  dl  prof.  Iorga 
(Neamul  românesc  în  Ardeal  şi  Ţara  Ungurească,  Buc.  1906,  p.  197]  legen¬ 
delor  bogomilice. 

*  Şt.  Meteş  :  Istoria  bisericii  şi  a  vieţii  religioase  a  Românilor  dia 
Ardeal  şi  Ungaria  până  la  1700,  Arad,  1918,  p.  291 — 2. 

5  N.  Iorga:  Scrisori  şi  inscripţii  ardelene  şi  maramureşene,  Buc.  1906,. 
voi.  II.,  p.  184. 

*  In  partea  răsăriteană  a  satului.  N.  Iorga:  Neamul  românesc  în 
Ardeal  şi  Ţara  Ungurească.  Buc.  1906,  p.  108. 

7  N.  Iorga:  Scrisori  şi  inscripţii  ardelene  şi  maram.  Buc.  1906,  voL 
II.  p.  183-4. 

Tot  despre  biserica  satului  şi  nu  a  mănăstirii 
trebuie  să  fie  vorba  şi  în  plângerea  adresată  de 
doamna  Maria,  văduva  voevodului  Brâncoveanu, 
împăratului  austriac  înainte  de  26  Iunie  1725,  că 
episcopul  unit  Pataki  dupăce  a  răpit  biserica  din 
Făgăraş  şi  i-a  luat  odoarele  vrea  să  facă  acelaş 
lucru  şi  cu  biserica  din  Sâmbăta  de  sus. 8 

Urmaşii  lui  Constantin  Brâncoveanu  pe  tronul 
Ţării  Româneşti  au  sprijit  mănăstirea,  alături  de 
descendenţii  săi  cari  stăpâniau  moşia  Sâmbăta  de 
sus.  Ni  s’a  păstrat  un  Octoih  din  1741 — 2,  dăruit 
mănăstirii  de  Constantin  Mavrocordat.  Notiţele  cu¬ 
lese  de  domnul  profesor  Iorga  de  pe  acest  Octoih 
aruncă  lumină  vie  asupra  rolului  ce  juca  mănăstirea 
în  viata  preoţimii  din  jur.  Unii  îşi  făceau  aici  pre¬ 
gătirea  pentru  slujbă :  Să  se  ştie  de  căndu  am  şezut 
de  am  învăţat  1a  părintele  A.,  scris-am,  eu  Şerban» 
căndu  am  şezut  de  am  învăţat  la  glasuri  în  postul 
Paştilor".  Popa  Matei  notează  că  şi-a  îngropat  re¬ 
stul  zilelor  în  mănăstire  „când  mi-a  murit  preuteasa 
mea,  ereta  Stoica,  cu  doi  copii,  vă  liat  7254  [1746], 
luna  lui  Martie  3  zile".  Popa  Samoil  din  Lisa  no¬ 
tează  numai  atâta,  că  a  petrecut  în  mănăstire,  în 


*  ..Pataki,  cogente  sacerdotes  el  procuratores  ecclesiae,  ut  accipiat 
argenterias  ahaqne  ab  acclesia;  pariter  infestat  eccles  am,  quae  in  pos- 
sessione  nostra  Szombatfalva  est.  Ideo  humiilime  supplico,  quatenus  dare. 
ordines  majestas  vestra  sacratissima  dignetur. . .  Cipariu,  Archiv,  Blaj,  1867 
p.  515  cf.  S.  Dragomir,  Istoria  desrobirii  religioase,  voi.  I,  Sibiu  1920,  p. 
103  4.  Totuşi,  unirea  a  neliniştit  mănăstirea  dela  Sâmbăta  de  sus  ca  şi 
celelalte  mănăs'iri,  cu  mult  înainte  de  a  se  năpusti  asupra  lor  [ia  ŢCll  spre 
a  le  pustii.  Deaceea  vedem  că  petiţia  din  28  Nov.  1747  a  Făgărăşenilor 
cere  protecţia  mitropolitului  din  Carloviţ  contra  unirii  şi  pentru  mănăstirile 
din  apropiere :  „Aşişderea  şi  tot  împrejurul  cetăţii  Făgăraşului  adecă  toată 
ţara  partea  neunită  şi  împreună  şi  sfintele  schituri  adecă  mănăstioarele 
care  sânt  pre  sub  poalele  munţilor,  toţi  ca  nişte  fii  smeriţi  şi  prea  ple¬ 
caţi  cu  toţi  împreună,  căzând,  cu  lacrimi  fierbinţi  ne  rugăm,  ca  să  ne  um¬ 
brim  sub  prea  sfinţite  aripile  Preasfinţiei  tale"  etc,  Iscălesc  Făgăraş- nii. 
apoi  se  înşiră  satele  cari  aderă  la  petiţie,  cu  popii  lor  şi  la  urmă,  după 
„...Sâmbăta  de  sus  popi  9.  Schituri  e:  La  Com-na  de  sus  1;  la  Şinca  2; 
la  Şercăiţa  1;  la  Recea  2;  la  Buciumi  1;  la  Dejani  1;  la  Breaza  1;  la 
Sâmbăta  2;  la  Drăguşi  2;  la  Arpa-d  1;  la  Scorei  1;  la  Porumbac  1".  S. 
Dragomir,  Ist.  desrobirii  relig.  Sibiu  1920,  voi.  1.  anexa  44. 

societafea  numitului  popă  Matei,  în  anul  1755,  când 
egumenul  mănăstirii,  Visarion,  întitulat  de  popa  Sa- 
moil  numai  „părintele  Visarion",  era  plecat  la  Ie¬ 
rusalim.  •' 

Dintre  înaintaşii  în  conducerea  mănăstirii  ai  pă¬ 
rintelui  Visarion,  care  s’a  învrednicit  de  trista  cinste 
de  a  încheia  şirul  lor  pela  1783,  cunoaştem  pe  unul, 
originar  din  satul  vecin  Pojorîta,  care  pare  a  fi  de¬ 
schis  şirul  egumenilor.  îşi  înseamnă  numele  pela  a. 
1690  pe  o  Biblie  din  1688,  trecută  ulterior  în  pose¬ 
siunea  bisericii  dinspre  apus  a  satului  Sâmbăta  de 
sus:  „Ion  ig[umenul]  din  Sâmbăta  de  sus,  fiindu  din 
Pojorta". ,u 

Egumenul  Visarion  e  figură  măreaţă  între  călu¬ 
gării  ardeleni  din  secolul  18.  A  condus  mănăstirea  dela 
anul  1743.  Iscălitura  sa  pe  Octoihul  dăruit  de  el  mănă¬ 
stirii:  „Eu,  Visarion  întâiul  egumen,  al  patrulea  al  egu¬ 
menii  mele"  o  completează  dl  prof.  Iorga  cu  cuvântul 
[anul]. 1 1  După  pelerinaj  însă  nu  se  putea  afla  îi?  anul 
al  patrulea  de  egumenie,  căci  pe  un  Minei  al  mă¬ 
năstirii  notează  la  30  April  1 783  că  *  e  în  al  40-lea 
an  al  egumeniei  sale. 12  „Al  patrulea"  va  fi  însemnând 
deci:  în  egumenie,  al  patrulea  în  şirul  egumenilor. 
Pe  Octoihul  amintit,  trecut  după  evacuarea  mănă¬ 
stirii  în  posesiunea  bisericii  dinspre  răsărit  a  satului, 
povesteşte  că  mergerea  sa  la  Sfântul  Mormânt  „au 
fost  la  anu  1754,  Iul[ie]  29  zilţej.  S’au  tămplatu  în  zi 
Vineri,  cu  trei  zil[e)  înaintea  postului  Adormiri  Pre- 
cesti..."  13  După  reîntoarcere,  pe  Molitvelnicul  ce-1 
vinde  popii  Samoil  din  Lisa  la  21  Febr.  1761 14  poartă 
încă  titlul  simplu  de  egumen,  ca  şi  înaintaşii  săi  cari 
nu  văzuseră  locurile  sfinte,  în  alte  iscălituri  însă  îşi 
dă  titlul  pompos  de  „întâiul"  sau  „întâiele  egumen", 
imitând  proto-egumenii  Atosului  şi  ai  altor  locuri. 

4  N.  Iorga,  o.  c„  p.  186. 

>»  Id,  p.  184. 

11  Id..  p.  183. 

"  „La  40  de  ani  a  egumeni  mele". 

11  Ajuns  ulterior  în  posesiunea  bisericii  din  Sâmbăta  de  jos,  Iorga. 
o.  c.,  p.  183. 

sfinte  din  răsărit,  pe  cari  îi  va  fi  întâlnit  în  peleri¬ 
najul  său.  O  cruce  dela  biserica  dinspre  apus  a 
Sâmbetii  de  sus  îi  redă  numele  mai  complect:  „Pop 
Visarion,  întâiulu  egumen  al  Sâmbetii  de  Sus,  1761“.  6 

E  trecut  în  pomelnicul  ctitorilor  îndată  după 
copiii  voevodului  Brâncoveanu 18  înaintea  tuturor  ce¬ 
lorlalţi  ctitori  şi  binefăcători. 

In  timp  ce  egumenul  Visarion  conducea  cu  au¬ 
toritate  şi  pricepere  mica  sa  obşte,  nori  prevestitori 
de  furtună,  aduşi  de  vântul  propagandei  catolice,  se 
grămădiau  pe  cerul  viitorului  mănăstirii. 

La  un  an  şi  jumătate  după  înscrierea  Făgă- 
răşenilor  şi  cu  ei  a  mănăstirii  din  Sâmbăta  de 
sus  sub  jurisdicţia  şi  ocrotirea  mitropolitului  din 
Carloviţ17  descinse  la  Făgăraş  pentru  propaganda 
unirii  vicarul  nelegiuit  al  episcopului  unit  Inocenţiu 
Micu,  P.  P.  Aron,  vrând  ca  prin  excese  de  zel  una- 
ţionist  să-şi  câştige  merite  îndeajuns  spre  a  putea 
ocupa  scaunul  din  care  prin  ne  de  amnă  trădare  scoase 
pe  stăpânul  său  Dupăce  se  ocupă  de  Făgărăşani 
chemă  la  sine  atât  pe  preoţii  din  Sâmbăta  de  sus, 
cât  şi  pe  călugării  din  mănăstirea  de  acolo,  „cari 
spre  cea  mai  mare  pagubă  a  sfintei  religiuni  imite “ 
—  scrie  dânsul  în  raportul  său  din  19  Aprile  1749 
cătră  secţia  catolică  a  guvernului,  dela  care-şi  aştepta 
răsplătirea  —  „cutează  a  împărtăşi  sfintele  taine  şi 
sacramentalii  tuturor  deavalma.  Şi  acestora,  ca  şi 
Făgărăşanilor  le-am  dovedit  adevărul,  căruia  n’au 
avut  ce  opune,  decât  uzul,  sau  mai  bine  abuzul  de 
până  atunci  şi  obiecţia  greşită,  că  odinioară  avea 
Mitropolitul  din  Bucureşti  jurisdicţie  în  această  die¬ 
ceză  [în  acest  punct  i-am  convins  de  contrarul].  îmi 
cerură,  conform  canoanelor,  recunoaşterea  dreptului 

Id.  p.  184 

16  Id.  p.  183.  In  pomelnic  nu  sunt  trecuţi  toţi  copiii  voevodului.  în 
schimb  însă  este  un  „Costandiir*  în  plus.  care  poate  să  fie  nepotul  din 
fiica  Maria  şi  Constantin  Duculeţ  al  Voevodului.  crescut  de  el,  (cf.  Şt.  D. 
Greceanu:  Const.  V.  Brâncoveanu  Buc,  1906,  p.  282  şi  83)  sau  e  nepotul  de 
fiu  al  voevodului  şi  tatăl  lui  Manolache  Brâncoveanu,  restauratorul  dela 
1762  ţcf.  lorga  Neamul  rom.  în  Ardeal  şi  Ţara  ungurească.  Buc.  1906,  p  102). 

17  V.  mai  sus,  nota  8. 

lor  de  a  funcţiona.  Le-am  promis  că  li-o  voi  acorda 
dupăce  vor  mărturisi  adevărul  sfintei  uniri,  pe  care 
li  l-am  făcut  cunoscut.  Dar  ei,  ca  unii  ce  sunt  su¬ 
puşi  principelui  Brâncoveanu,  fără  prealabila  Iul 
înştiinţare,  ne  mai  având  ce-mi  replica  au  declarat 
că  aceasta  no  pot  face  şi  au  plecat  intimidaţi,  în¬ 
doiţi  şi  desigur  nu  fără  scrupulL  Rămâne  deci  [sta¬ 
bilit],  că  aceste  două  localităţi  mai  sus  specificate 
fiind  piatră  de  poticnire,  scandal  şi  suprem  pericol 
pentru  sacra  religie  unită  nu  numai  în  districtul  Fă¬ 
găraş,  ci,  prin  faima  lor,  şi  în  locuri  mai  îndepăr¬ 
tate,  înalta  secţie  catolică  trebuie  să  îngrijiască  cu 
religiositate  şi  de  remedii  externe"  ...  Propune  aceste 
remedii  întâi  cu  privire  la  Făgărăşani,  apoi  cu  pri¬ 
vire  la  cei  din  Sâmbăta  de  sus  propune,  ca  preoţii 
să  fie  opriţi  dela  orice  funcţiuni  şi  se  angajază  că 
va  executa  aceasta  oprire,  dacă  mărita  secţie  ca¬ 
tolică  îi  va  da  asistenţa  necesară,  iar  mirenii  să  fie 
siliţi  la  observarea  „sfintelor  canoane".1" 

Asistenţa  cerută  a  obţinut-o  după  pofta  inimii, 
în  forma  de  asistenţă  militară,  artilerie  chiar,  Aron 
contra  mănăstirilor  abia  peste  12  ani,  când  apoi  în¬ 
treprinse  distrugerea  tuturor  mănăstirilor  ardelene. 

In  anul  1761  Visarion  asistă  cu  inima  strânsă 
de  durere  la  tristul  spectacol  al  dărâmării  mănă¬ 
stirii  sale  de  forţele  generalului  austriac  Bucow, 
şi  ale  autorităţilor  locale,  puse  în  serviciul  propa¬ 
gării  unirii.19 

Nici  vrednicia  egumenului  Visarion,  nici  pro¬ 
tecţia  ctitorilor  princiari  brâncoveneşti  na  putut  salva 
mănăstirea  din  prăpădul  deslănţuit  de  unealta  ie¬ 
zuiţilor,  odiosul  P.  P.  Aron,  cel  afurisit  de  episcopul 
său  Inocenţiu  Micu  pentru  vina  trădării  lui  şi  a 
cauzei  naţiunii  susţinute  de  el,  dar  pricopsit  din  acea 
manoperă  cu  scaunul  episcopesc  dela  Blaj. 

Zelul  intolerantului  papistaş,  sporit  de  dorul  de 
răsbunare  pentru  umilirile  ce  trebui  să  le  îndure  dela 


'*  S  Dragomir:  Istoria  desrobirii  relig.  voi.  I.  Sibiu,  1920,  anexa  53. 
f“  Cf.  S.  Dragonul-,  o.  c.  voi.  II,  p.  240. 

ţăranii  revoltaţi  în  anul  1761, 20  descoperi  şi  prin  cele 
mai  ascunse  văi  din  munţi  pacinicele  schituri  în  cari 
înfloria  ortodoxia  şi  le  distruse,  căci  îşi  dădea  seama 
că  pe  călugări  nu-i  poate  cumpăra  cu  privilegii  mate¬ 
riale  să-şi  vândă  credinţa,  ca  pe  necăjiţii  popi  de  sate. 

Un  călugăr  deplângând  în  versuri  ruina  mănă¬ 
stirii  sale  21  afirmă  că  Românul  Aron  e  mai  rău  per¬ 
secutor  al  Românilor  ortodocşi  decât  Ungurul  calvin 
Apafi,  care  a  chinuit  pe  Sava  Brancovici,  căci: 

„  Mihai  Apaîi  biserici  n'a  stricat 
Iară  Aron  cincizecişipatru  a  surpat". 23 

După  trecerea  furtunii  Visarion  nu  mult  plânse 
înzadar  pe  ruinele  cuibului  risipit,  ci  se  puse  pe  lucru 
cu  credinţă  neîmpuţinată,  să  refacă  ceeace  au  stricat 
propagatorii  unirii.  Alergă  la  ctitori,  la  urmaşii  voe- 
vodului  Brâncoveanu,  şi  aceştia,  fraţii  Manolache 
şi  Nicolae  Brâncoveanu,  nu  cruţară  mijloacele  de 
cari  dispuneau,  aşa  încât  în  anul  1766  mănăstirea 
era  din  nou  ridicată  şi  în  acest  an  se  şi  zugrăvia.28 

Din  cauza  acestei  restaurări  începe  pomelnicul 
ctitorilor  cu  fraţii  Nicolae  şi  Manolache  şi  abia  după 
ei  şi  după  Maria,  poate  soţia  unuia  din  ei,  urmează 
voevodul  Constantin  Brâncoveanu  şi  ai  săi. 

Visarion  după  toate  semnele  a  ajuns  şi  a  doua 
pustiire  a  mănăstirii,  mult  mai  blândă,  decât  cea 
dintâi,  dacă  el  trăia  la  1783  şi  dacă  ceeace  raporta 
cancelaria  ardeleană  la  21  Oct.  1817  împăratului 
Francisc  II  e  exact. 

In  prima  jumătate  a  secolului  19  marele  logofăt 
Grigore  Brâncoveanu,  fiul  lui  Manolachi,  boier  gre- 

,l>  S.  Dragomir:  Istoria  desrobirii  religioase,  voi.  II,  Sibiu  1930,  p, 
187  ss. 

”  „Plângerea  sfintei  mănăstiri  a  Silvaşultri",  păstrată  în  arhiva  mă¬ 
năstirii  Câldăruşani,  unde  se  va  fi  refugiat  autorul  ei,  şi  publicată  în  re- 
vista_  Biserica  Ort.  Rom.  a.  IV  [1878.  p.  497—507],  în  ziarul  Telegraful 
Român,  1898,  urii  24  şi  urm.,  în  Foaia  Diecezană  din  Caransebeş,  1898, 
urii  13  şi  urm.  etc. 

u  Ar  fi  o  lucrare  frumoasă  şi  du  prea  grea,  chiar  pentru  un  student, 
a  scrie  istoria  celor  £4  mănăstiri  ce  se  zice  că  au  existat  în  Ardeal  în 
secolul  18. 

2:1  lorga.  Scrisori  şi  inscripţii  ardelene,  p.  181  [Nr.  627].  Neamul  rom. 
în  Ardeal  şi  Ţara  Ungurească,  Buc.,  1906,  p.  107. 

cizat,  murind  fără  urmaşi  lăsă  prin  testament  în¬ 
treaga  moşie  dela  Sâmbăta,  cu  mănăstire  cu  tot, 
companiei  de  negustori  greci  din  Braşov. 21 

„Şi  aici“  —  scrie  dl  prof.  Iorga 25  —  „Grecii 
au  făcut  ceia  ce  li  s’a  imputat  cu  dreptate  în  ţară, 
mistuirea  averilor  mănăstireşti,  lăsând  să  se  nimi¬ 
cească  de  timp  mănăstirea  însăşi". 

La  moartea  lui  Grigore  Brâncoveanu  însă  mă¬ 
năstirea  dela  Sâmbăta  de  sus  era  de  mult  pustie, 
cum  reiese  din  următoarele  acte  din  arhiva  de  stat 
din  Viena. 

St.  R.  8407/1817 :  « Propunerea  cancelariei  aulice 
ardelene  din  21  Oct.  1817  cu  privire  la  petiţiunea 
maiestatică  a  călugăritei  de  religia  ortodoxă  Maria 
Borsos 26  din  Făgăraş,  în  care  induce  dânsa,  că  pe 
domeniul  principelui  Brâncoveanu,  Sâmbăta  de  sus 
din  judeţul  Făgăraş,  a  existat  odinioară  o  mănăstire. 
Ruinele  ei  se  văd  încă.  In  acea  mănăstire  locuiau 
înainte  vreme  călugări.  Cere  deci  autorizaţia  să  re- 
clădiască  cu  mijloacele  de  cari  dispune  dânsa  acea 
mănăstire  şi  biserica  ei  şi  să  locuiască  în  ea  îm¬ 
preună  cu  alte  zece  călugărite. 

Relativ  la  acestea  raportăm,  că  preaînalta  re- 
zoluliune  din  12  Dec.  1782  a  dispus  desfiinţarea  în 
cuprinsul  întregei  monarhii  a  tuturor  acelor  ordine 
de  călugări  şi  călugărite,  cari  duc  numai  viată  con¬ 
templativă,  fără  a  contribui  cu  ceva  plauzibil  la  bi¬ 
nele  aproapelui  şi  a  societăţii  civile.  In  marele  prin¬ 
cipat  al  Transilvaniei,  unde  nu  erau  alte  ordine  de 

11  N.  Iorga:  Neamul  românesc  în  Ardeal  şi  Ţara  Ungurească,  Buc., 
1 9  J6,  p,  103  ss 

,s  Op.  c.  p  107. 

!8  Borsos  transcrie  si  protopopul  Făgăraşului  Nicolae  Borzea  de  Vist 
în  lista  familiilor  ortodoxe  din  Făgăraş  trecute  prin  fraudă  în  protocoalele 
parohiei  unite  sau  stinse,  în  cartea  sa  despre  pelerinajul  la  ruinele  mă¬ 
năstirii  la  200  de  ani  dela  moartea  ctitorului,  publicată  în  Făgăraş  la  1914 
[p  70)  unde  publică  şi  fotografia  de  atunci  a  ruinelor  mănăstirii.  încă 
aproape  întregi.  Dl  prof.  Iorga  transcrie  însă  Borşoş  în  Scrisori  şi  in¬ 
scripţii  ardelene  I,  p,  167  într'un  act  care  prezintă  familia  Borsos  ca  spri¬ 
jinitoare  a  bisericii:  Pană  lanăş  Borşoş  cedează  intravilanul  destinat  ne¬ 
poatei  sale  Bălăşica  pentru  zidirea  de  curând  autorizată  a  bisericii  orto¬ 
doxe  din  Făgăraş,  la  30  Iunie  1735,  despăgubind  pe  nepoată  cu  bani. 
Borşoş  iscăleşte  un  Fâgărăşan,  Mihai,  şi  petiţia  din  1747  la  Dragomir, 
Istoria  desrobirii  relig.,  voi.  I,  Sibiu  1920,  anexa  44, 

acest  fel,  resoluţia  a  lovit  numai  călugării  şi  mănă¬ 
stirile  uniţilor  şi  ortodocşilor,  mai  ales  însă  pe  ale 
acestor  din  urmă.  Prin  acea  rezoluţiune  au  fost  des¬ 
fiinţate  toate  coloniile  monahale  şi  mănăstirile,  pri¬ 
mele  fără  excepţie,  ultimele  cu  excepţia  acelora, 
care  s’au  găsit  apte  spre  a  fi  utilizate  pentru  alte 
trebuinţe  mai  raţionale.  S’a  luat  totodată  măsura,, 
ca  nici  în  viitor  să  nu  fie  primite  şi  tolerate  în  ţară 
colonizări  monahale  [Einsiedeleyen],  schituri  şi  mă¬ 
năstiri  de  acest  fel,  ba  nici  chiar  călugări  şi  iero¬ 
monahi  singulari. 

Astfel  stând  lucrurile  şi  cum  petiţionara  şi  co¬ 
legele  sale  prin  felul  lor  de  trai  pur  speculativ  nu 
ar  aduce  nici  un  folos  esenţial  societăţii  civile  şi 
deaproapelui,  ba  mai  mult,  şi-ar  susţine  viaţa  pe 
cheltuiala  poporului  şi  fără  aceasta  sărăcit  cu  totul 
şi  dedat  la  exaltare  religioasă  al  Românilor  şi  astfel 
i-ar  slei  şi  mai  mult  puterile,  cancelaria  propune 
respingerea  cererii. 

Vot.  Ader  la  aceasta  propunere  a  cancelariei 
cu  atât  mai  vârtos,  că  nu  există  nici  un  motiv  pentru 
a  permite  ivirea  unei  astfel  de  instituţiuni,  care  în 
nici  o  privinţă  nar  servi  binele  comun  şi  încă  mai 
puţin  promovarea  religiosităţii  şi  evlaviei  adevărate. 

[Iscălit  între  6  şi  11  Nov.  1817  de  toţi  consilierii]. 

Rezoluţia  imperială. 

La  propunerea  cancelariei  se  respinge  cererea 
de  faţă. 

Din  ordinul  M.  S.  ss.  RAINER.  —  Viena,  la  15  Nov.  1817. 

St.  R.  10076 — 1817.  La  o  nouă  cerere  a  călu¬ 
găriţelor  ortodoxe  din  jud.  Făgăraş,  Maria  Borsos 
şi  soaţele  sale,  cancelaria  propune  la  25  Nov.  1817 
menţinerea  rezoluţiei  precedente,  dela  Nr.  8407.  îm¬ 
păratul  aprobă  cu  iscălitura  proprie  aceasta  propu¬ 
nere  la  12  Ianuarie  1818. 


Prof.  Dr.  ŞT.  LUPŞA. 


„AI  ÎNVINS  NAZARINENE! 


Cataclismul  ce  zgudui  din  temelii  în  ziua  răstig¬ 
nirii  întreg  Ierusalimul  liniştindu-se,  duşmanii  neîm¬ 
păcaţi  ai  lui  Hristos,  în  frunte  cu  Ana  şi  Caiafa  se 
credeau  la  adăpost  de  puterea  şi  de  faima  fiului 
Măriei  din  Nazaret,  pe  care  împreună  cu  Evan¬ 
ghelia  mărturisită  şi  propoveduită  de  El,  îl  ştiau  în 
fundul  unui  mormânt  rece  şi  binepecetluit. 

|j  |  Lupta  dată  deci  pe  viaţă  şi  pe  moarte  cu  Mesia, 
o’ socoteau  definitiv  câştigată  de  ei. 

Dar  iată  ce  vorbesc  oamenii  pe  străzile  Ieru¬ 
salimului  începând  cu  a  treia  zi  după  data  celei  mai 
grozave  crime,  săvârşită  pe  pământ  de  răutatea  şi 
de  ura  omenească:  Mesia  cel  crezut  mort,  a  înviat! 

La  început  această  veste  se  răspândeşte  în 
şoapte  timide,  dela  om  la  om,  ca  pe  urmă,  asemenea 
unui  torent,  vestea  învierii  Domnului  să  străbată  în 
lung  şi  în  lat  pământul.  Deci,  nu  sa  terminat  lupta ? 
Nu!  Lupta  din  partea  lui  Hristos,  cu  toţi  duşmanii 
luminii  din  care  se  născu  El,  începe  abea  acum! 

Astfel,  după  înviere,  pretinşii  învingători  din  ziua 
răstignirii,  se  transformă  în  nişte  învinşi  ruşinaţi, 
iar  cel  crezut  de  ei  învins.  Fiul  luminii,  îşi  continuă 
şi  după  înviere  lupta  cu  întunerecul  inconştienţii  ome¬ 
neşti. 

învierea  lui  Hristos  este  un  clasic  memento 
pentru  omul  neputincios,  care  în  nimicnicia  şi’n  ne¬ 
mernicia  lui,  crede  că  poate  lua  lupta  cu  marele 
Dumnezeu  din  ceruri. 

Creatura  nerecunoscătoare  se  luptă  cu  creatorul ! 
Robul  desarmat  se  luptă  cu  stăpânul  vieţii  şi  al 
morţii  lui! 

* 

Pe  cel  viu  l-aţi  urât  şi  l-aţi  răstignit !  Dar  de  cel 
înviat  din  morţi,  să  vă  temeţi  şi  să  tremuraţi  de  pu¬ 
terea  şi  de  dreptatea  lui!  Pentru  că  toţi  câţi  l-aţi 
urât  şi  l-aţi  batjocorit,  vă  veţi  întâlni  cu  El  faţă  n 
faţă  pe  cărările  vieţii  voastre. 

Şi  de  faţa  Lui  luminoasă  şi  de  ochii  lui  între¬ 
bători  şi  mustrători  unde  v’aţi  putea  ascunde?  Sau 
nu  vedeţi  că  pretutindenea  de  El  daţi  şi  de  El  auziţi  ? 

Ar  trebui  să  ştiţi,  că  pe  locul,  unde  voi  cei  aliaţi 
•cu  minciuna  aţi  crezut  că  printr’o  luptă  inegală  aţi 
răstignit  adevărul,  s’a  cristalizat  cuvântul  celui  ce 
azi  nu  mai  strigă  în  pustie,  cuvântul  animator  şi 
mângâietor,  ce  netezi  calea  martirilor  spre  crucile 
tot  de  voi  ridicate,  într’o  altă  parte  a  lumii,  în  are¬ 
nele  circurilor  Romei ! 

* 

—  înapoi  între  cei  morţi !  Tu,  pe  care  iudeul  în 
colaborare  cu  omul  legii,  Pi  lat,  te-au  ridicat  pe 
lemnul  ocarei,  ce  cauţi  azi  în  Cetatea  eternă?  Sau 
vrei  să  te  numeşti  şi  împărat  al  Romei,  celce  Te 
numiai  împărat  al  Iudeilor?  Sau  voieşti  să  dărâmi 
altarele  strămoşilor,  rupând  cununile  de  mirt  de  pe 
fruntea  lui  Apollo  şi  a  Dianei? 

Celce  ţi-ai  primit  de  bună  voie  moartea  fără 
să  faci  apel  contra  sentinţei  ce  te  ridica  pe  Cruce, 
îndrăzneşti  să-ţi  măsori  puterile  cu  Roma  nebi¬ 
ruită?.,. 

Şi  o  nouă  luptă  se  încinge,  deastădată  între 
puterea  Romei  şi  între  Hristos  cel  a  treia  zi  înviat 
din  morţi. 

Forţa  brutală  s’a  răsvrătit  din  nou  contra  Cerului. 

Şi  minune :  o  mână  de  oameni  ia  lupta  cu  lumea 
romană ! 

De  nouă  ori  s’au  ciocnit  oţelul,  torturile,  gla¬ 
diatorii  şi  haita  animalelor  sălbatice,  cu  blândeţea, 
cu  entuziasmul  şi  cu  credinţa  de  granit  a  ostaşilor 
Domnului,  despre  care  Roma  ştia  că  este  mort,  dar 
despre  care  ceata  martirilor  executaţi  în  cele  nouă 
persecuţii  ştia  că  a  înviat  a  treia  zi  din  morţi. 

călcând  cu  moartea  pe  moarte,  iar  lor,  celor  cari 
se  jertfesc  pentru  lăţirea  credinţa  în  El,  viaţă  le 
va  dărui! 

Şi  sau  prăbuşit  biserici  şi  sau  distrus  altare  şi 
cruci.  Dar  în  deşisuri  de  codri  şi  n  crepături  de 
stânci  răsuna  din  nou  şi  cu  crescândă  putere  imnul: 
„Şi  celor  din  mormânturi  viaţă  dăruindu-le11. 

Filozofi  ai  Romei!  Voi  nu  pricepeaţi  şi  nu 
vedeaţi  ceeace  şi  cel  mai  nepriceput  rob  al  vostru 
înţelegea  şi  observa:  Că  învierii  nici  o  putere  lu¬ 
mească  nu  i  se  poate  împotrivi.  Aţi  voit  să  opriţi 
codrul  credinţa  să  nu  înverzească,  atunci  când  soa¬ 
rele  învierii  a  încălzit  pământul!  Toate  mijloacele 
voastre  de  tortură,  toate  rafinăriile  chinurilor  neîn¬ 
chipuit  de  grele,  nu  vau  putut  asigura  izbânda  în. 
lupta  voastră  dată  contra  cerului! 

Din  fiecare  sămânţă  a  credinţii  celei  nouă,  căzută 
în  mormântul  săpat  martirilor,  răsăriră  milioanele 
de  arbori  gigantici,  crescuţi  şi  alimentaţi  de  razele 
calde  ale  învierii  lui  Isus  Hristos,  pe  care  Tatăl  l-a 
făcut  împărat  al  lumei  celei  nouă  ce  se  ridică  pe 
ruinele  lumii  prin  voi  prăbuşite. 

Romă!  Şi  tu  ai  perdut  lupta!  Şi  ai  perdut-o 
pentrucă  şi  tu,  ca  şi  sateliţii  tăi  din  Orient,  ai  în¬ 
drăznit  să-ţi  ridici  ochii  plini  de  ură  şi  mânile  pline 
de  sânge  contra  stăpânului  şi  a  Dumnezeului  din 
ceruri ! 

Şi  a  trebuit  o  mare  de  sânge  şi  lacuri  de  lacrimi 
pentrucă  să  înveţi,  că  moartea  nu  va  învinge  nici¬ 
odată  pe  Acela  care  încă  în  viaţă  fiind  învie  din 
morţi  pe  Lazar  şi  pe  cei  doi  tineri:  Fiica  lui  Iair 
şi  fiul  văduvei  din  Nain. 

Nu,  lume,  de  tine  nu  ascultă  nici  moartea,  nici 
viaţa;  şi  ca  un  tragic  final  al  luptei  tale  date  contra 
cerului,  a  trebuit  să  strigi  prin  gura  învinsului  im- 
perator:  «Ai  învins  Nazarinene,  a  Ta  este  lumea!» 

* 

Dar  lumea  uită  înfrângerile  suferite  iar  omul 
întunecat  de  negura  urei  provocată  cu  toate  arh- 

ficăle  infernului  neîmpăcat  cu  crezul  învierii ;  nimic 
nu  învaţă  nici  din  înfrângerea  Iudeului  derutat  de 
meschine  interese  de  clasă,  nici  din  ruşinoasa  în¬ 
frângere  a  Romei  ce-şi  măsură  zadarnic  spada 
cu  biruitoarea  Cruce! 

Şi  lupta  se  începe  din  nou!  Secol  după  secol, 
deşi  Hristos  îşi  vădeşte  puterea  Lui  în  fiecare  clipă, 
omul,  reprezentantul  eternei  lupte  între  lumină  şi 
întunerec,  nu  desarmează. 

Fondul  luptei  rămâne  acelaş,  numai  forma  şi 
mijloacele  luptei  se  schimbă  după  timp  şi  împre¬ 
jurări. 

Arie,  inchizitorii,  sectanţii,  ateii,  francmazonii  şi 
alţi  fii  ai  întunerecului  sunt  oamenii  tuturor  veacu¬ 
rilor. 

Sărmani  pigmei :  dacă  lancea  Romanului  împlân¬ 
tată  cu  vigoarea  milei  de-a  pune  capăt  suferinţelor 
unui  nevinovat,  nu  l-a  putut  răpune  pe  Hristos  —  veţi 
putea  voi  cu  săgeţile  voastre  cu  vârf  de  spumă  în¬ 
vinge  pe  Celce  vă  mai  sufere  pe  pământ  pentruca 
escepţia  necredinţă  voastre  să  întărească  regula  cre¬ 
dinţă  universului  în  Hristos  şi  în  împărăţia  lui  înte¬ 
meiată  pe  pământ  prin  învierea  cea  de  a  treia  zi? 
Nu  vedeţi  voi  toţi,  duşmanii  Domnului,  cum  zvâr- 
colelile  voastre  se  pierd  în  vraja  imnului  de  triumf 
al  învierii  ce  răsună  şi  azi  peste  tot  pământul? 

Hristos  a  înviat!  Iar  vouă  celorce  luptaţi  îm¬ 
potriva  Lui,  nu  vă  rămâne  decât  să  mărturisiţi  şi  voi 
ceeace  a  mărturisit  învinsul  Imperator:  „Ai  învins, 
Nazarinene,  a  Ta  este  lumea!” 

Prot.  Lt.-col.  1.  DĂNCIlJL 

DE  CE  PLÂNGI  ? 


De  ce  plângi?  [loan  XX,  15]. 

De  ce  sunteţi  trişti?  [Luca  XXIV,  17J. 

De  ce  suDteţi  neliniştiţi?  [Luca  XXIV,  38]. 

Sunt  viu,  în  vecii  vecilor,  zise  lsus. 

Aş  vrea  în  paginile  care  urmează  să  mă  adresez 
acelora  care  plâng.  Sunt  atâţia!  Aparţin  tuturor 
claselor,  de  toate  condiţiile  şi  uneori  lacrimile  lor 
sunt  aşa  de  amare!  De  obiceiu  aceia  care  plâng, 
pun  lui  Dumnezeu  întrebări  numeroase  şi  pline  de 
amărăciune. 

Fratele  meu,  sora  mea,  înţeleg  întrebările  tale: 
le-am  avut  şi  eu;  înţeleg  lacrimile  tale :  le-am  vărsat 
şi  eu,  uneori  cu  multă  amărăciune.  Iţi  cer  o  favoare, 
nu  mi-o  poţi  refuza:  permite-mi  să  mă  strecor  cu 
blândeţe  aproape  de  tine,  ca  să  plâng  împreună  cu 
tine;  apoi,  fără  multă  vorbărie,  să-ţi  arăt  pe  Aceia 
care  rn  a  consolat,  şi  încă  pe  mulţi  alţii  cu  mine,  pe 
stăpânul  şi  Mântuitorul  tău,  pe  Acela  care,  dupăce 
plânsese  în  faţa  mormântului  lui  Lazăr,  a  cutezat  el 
însuş  să  pătrundă  în  această  întunecoasă  vale  a 
lumii,  ca  s’o  ilumineze  prin  înalta  Sa  prezenţă.  Fer- 
mite-mi  să-ţi  arăt  în  Hristos  pe  acela  care  „a  biruit 
moartea  şi  a  pus  în  evidenţă  viaţa  şi  nemurirea", 
ieşind  victorios  din  mormânt.  Fiecare  Duminecă  a 
unei  săptămâni  de  muncă  şi  oboseală,  trebue  să-ţi 
aducă  aminte  că  Mântuitorul  lumii  a  spulberat  moartea 
şi  vrea  să  te  antrenezi,  tu  şi  iubiţii  tăi,  către  înăl¬ 
ţimile  unei  vieţi  superioare  în  Hristos. 

Această  zi,  începută  în  lacrimi  şi  tristeţe,  poate 
să  se  sfârşească  cu  totul  altfel.  E  destul  pentru 

Hristos,  ca  să  găseşti  în  acest  drum  reînvierea  ta, 
punându-ţi  cu  iubire  şi  ţie  cele  trei  întrebări  ce  le-a 
adresat  odinioară  ucenicilor  săi,  cari,  primii,  avură 
privilegiul  să-l  revadă  viu,  după  răstignirea  Sa. 

De  ce  plângi  ?  ne  întreabă  Mântuitorul,  dupăcum 
întrebase  odinioară  şi  pe  Maria  Magdalina.  care 
venise  în  grabă  la  mormânt  să  îmbălsămeze  trupul 
Stăpânului  său.  Altă  dată,  stăpânită  de  şapte  demoni, 
fusese  vindecată  de  profetul  din  Nazaret;  o  viaţă 
nouă  începuse  pentru  ea,  —  viaţa  păcii.  Deasemenea 
şi  moartea  aceluia  pe  care-1  primise,  îi  fu  ca  o 
prăbuşire  a  întregei  sale  fiinţe.  Iată  pentruce  plânge 
ea  solitar,  cu  toate  că  a  fost  oprită  de  îngeri,  —  şi 
când  Isus  se  arătă  în  dimineaţa  Paştilor,  ea  nu  putu 
se  creadă  ochilor  săi  şi  urechilor  sale;  aceasta  era 
ceva  prea  frumos  pentruca  să  fi  putut  fi  adevărat; 
i  se  părea  c’o  înşeală  simţurile  sale,  deoarece  ea 
nu  mai  plânge,  când  însuşi  Mântuitorul  ei  este  acolo 
înaintea  ei  şi-i  vorbeşte  cu  o  dragoste  fără  de 
seamăn. 

De  ce  sunteţi  trişti  ?  ne  întreabă  Isus,  dupăcum 
mai  întrebase  şi  pe  cei  12  apostoli  cari  se  îndreptau 
seara  spre  cetatea  Emaus.  Păreau  munciţi  de  gânduri 
mari,  mergeau  orbeşte,  tot  vorbind  despre  Acela 
pe  care  duşmanii  veniseră  să-l  răpească,  pironindu-1 
pe  cruce.  Isus  se  apropie  de  ei.  Observă  deci 
tristeţa  lor  şi  încercă  să-i  rnângăe,  tâlcuindu-le  din 
Scripturi  că  Stăpânul  lor  trebue  să  fi  înviat.  Dar 
nu  l-au  recunoscut  pe  cel  care  le  vorbea;  se  credeau 
singuri,  cu  toate  că  erau  aproape  de  El!  II  credeau 
îngropat  în  mormânt,  în  vreme  ce  El  mergea  alăturea 
de  ei,  revărsând  viaţă. 

De  ce  sunteţi  neliniştiţi  ?  ne  întreabă  Isus,  precum 
întrebase  pe  cei  10  apostoli  întruniţi,  tot  în  aceeaşi 
seară,  la  Ierusalim  într’o  cameră  înaltă,  în  momentul 
când  se  întorceau  cei  doi  învăţăcei  din  Emaus,  cari 
anunţară  cu  bucurie  noua  veste  despre  învierea 
Stăpânului  lor.  Erau  acolo  apostolul  Petru  şi  cel 
pe  care  Isus  îl  iubea  mai  mult,  —  credinciosul 
Ioan,  dar  erau  prea  trişti,  ca  să  poată  crede  această 

veste  minunată.  Isus  arătându-li-se,  i-a  înfricoşat.. 
Pacea  pe  care  Isus  le-o  dorea,  ei  n’o  au,  ci  sunt, 
dimpotrivă,  profund  întristaţi.  Nici  chiar  mărturia 
simţurilor  lor  nu  i-ă  convins,  neadmiţând  realitatea 
învierii. 

Prin  urmare,  (în  toate  trei  cazurile]  Isus  trebuia 
să  consoleze,  să  potolească  pe  cei  cărora  li  se  arăta. 
Toţi  sunt  în  tristeţe  şi  nelinişte,  încât  Isus,  foarte 
mirat,  încremenea  de  ceeace  vedea  între  cei  mai 
intimi  amici  ai  Săi.  Credea  c’o  să  găsească  mai  multă 
credinţă,  mai  multă  încredere  în  promisiunile  sale. 
Le-a  dat  doar  de  atâtea  ori  probe  vii  despre  ade¬ 
vărul  spuselor  sale.  Intr’adevăr  se  pare  că  tulbu¬ 
rarea  lor  îl  nelinişteşte  chiar  şi  pe  El,  —  şi  tristeţea 
lor  îl  întristează  în  cele  din  urmă  şi  pe  El.  Pentru 
nimic  în  lume  n’ar  fi  trebuit  să  plângă  cu  la¬ 
crimi  în  ochi,  ei,  cari  s’ar  fi  cuvenit  să  tresară 
de  bucurie  mare.  Singurii  cari  şi-au  adus  aminte 
de  promisiunile  învierii  au  fost  duşmanii  lui  Isus, 
cari  au  făcut  tot  posibilul  ca  să  împiedece  reali¬ 
zarea  ei.  Ce  dureroasă  constatare  pentru  El,  care 
revenea  vesel,  că  nu  găsea  voios  pe  nici  unul  din 
ucenicii  Săi.  Evident,  că  putea  să  le  încerce  durerea 
lor,  însă  dorinţa  lui  Isus  era  să-i  vadă  fericiţi!  Sunt 
întristări  şi  elanuri  de  simpatie  pe  cari  Mântuitorul 
nu  ni  le  pretinde  şi  cari  îi  cauzează  mai  puţină 
mulţumire  decât  strigătele  de  bucurie  şi  cântecele 
religioase,  căci  de  multe  ori  e  lipsă  de  mai  multă 
credinţă  în  cântare,  decât  în  tânguire.  De  aci  uimirea 
învierii  la  învăţăceii  lui  Isus,  pentrucă-L  credeau 
mort  pe  celce  era  viu. 

Dacă  Hristos  este  viu,  pentruce  să  plângem? 
pentruce  să  fim  trişti? 

Par’că  văd  la  mulţi  [dintre  cititorii  mei]  întristări 
adânci,  cărora  aş  vrea  să  le  aduc  o  solie  de  con¬ 
solare.  Singura  cale  pentru  ajungerea  mângâierii 
este  să  strigăm  că  Hristos  este  viu  şi  să  ne  stră¬ 
duim  a  ne  pune  în  contact  cât  mai  personal  cu 
învierea.  Insă  celce  va  face  acest  lucru  va  trebui 
să  ştie  mai  întâiu  cauzele  profunde  ale  tristeţii 

noastre,  pentruca  să  vadă  că  Hristos  cel  veşnic 
viu  II  consolează. 

Sunt,  mi  se  pare,  trei  izvoare  principale  ale 
marelui  fluviu  de  lacrimi  şi  dureri  care  curge  pe 
pământul  nostru:  Viaţa  —  Păcatul  —  Moartea. 

Viaţa  înainte  de  toate,  cu  monotonia  ei  şi  cu 
grelele  ei  poveri,  de  care  se  lovesc  mulţi  dintre 
noi.  Lucrul  de  toate  zilele,  ca  şi  al  unei  vite  de 
povară,  la  care  trebue  să  te  înham i  zilnic,  ne¬ 
voile  zilnice  despre  cari  e  vorba  să  le  faci  şi 
cari  puţin  câte  puţin  fac  din  om  o  rotiţă  în  mişcarea 
unei  imense  maşini,  acest  lucru  monoton  pe  care 
trebue  să-l  reia  omul  în  fiecare  dimineaţă,  timp  de 
360  zile  de  lucru  ale  anului,  —  este  obositor  şi  mâh- 
nitor,  dacă  se  prelungeşte  la  infinit.  Şi  când  poverile 
devin  greoaie,  foarte  greoaie,  când  grijile  se  înmul¬ 
ţesc,  oricât  lucru  i  sar  da  cuiva,  câştigul  ce  l-ar 
avea,  n’ar  fi  suficient,  ca  să  satisfacă  strictul  tre¬ 
buincios,  oh!  atunci,  inima  se  turbură  uşor!  Privirea 
devine  neliniştită  şi  mersul,  aşa  de  vioiu  odinioară, 
şovăelnic  şi  sfiicios! 

Viaţa  ne  întristează  pe  de  altă  parte,  căci  în 
asemenea  situaţii,  nu  ne  mai  pune  în  contact  cu 
oamenii,  ne  face  să  ne  ferim  de  ei ;  de  aci  decepţiile, 
cari  ne  fac  rău:  ele  sunt  de  multe  ori  aşa  de  crude 
şi  aşa  de  egoiste  încât  ne  doboară.  In  epoca  tinereţii 
sufletul  vede  totul  în  altă  culoare,  este  plin  de  iluzii 
generoase  şi  se  dă  voios  acelora  pe  care-1  întâl¬ 
neşte.  Dar...  în  curând  bagă  de  seamă  cât  a  fost 
de  imprudent.  Sufletul  nu  găseşte  în  jurul  său  ecoul 
pe  care-1  spera.  Ce  să  zic?  El  se  izbeşte  de  intenţii 
rele,  de  procedeuri  aspre  şi  nedrepte;  mai  mult,  el 
se  dă  cu  loialitate,  pentru  a  suferi  apoi  lovituri 
primite  dela  aceia  cari  îl  admiră  mai  mult  După 
asemenea  decepţii,  sufletul  se  alege  cu  astfel  de 
rane  pe  cari  încă  nimic  nu  le-a  putut  vindeca. 

Fără  a  ne  depărta  prea  mult,  viaţa  în  sine,  vreau 
să  zic  viaţa  fără  Dumnezeu,  este  o  cauză  prim¬ 
ordială  a  turburării  pentru  oricine  care  cugetă  puţin, 
pentruca  această  viaţă  este  seacă.  Ea  duce  totdeauna 

la  nimicirea  fiinţei,  pe  urmă  în  neant.  La  ce  să  mat 
trăim?  La  ce  să  mai  lucrăm,  la  ce  să  ne  mai 
distrăm,  la  ce  să  ne  mai  jucăm,  la  ce  să  mai 
iubim,  la  ce  să  mai  suferim  ?  Pentruce  să  mai 
întemeiem  familie?  Pentruce  să  ne  mai  apropiem 
unii  de  alţii,  când,  dintr’un  moment  într’altui,  trebue 
să  ne  despărţim,  ca  să  dispărem  în  abis?  Naşterea 
începe  ascendenţa  fiinţei  omeneşti,  îşi  ajunge  vârful, 
ca  apoi  să  descindă  din  nou  cu  repeziciune,  atras 
de  legea  gravităţii.  Se  deschide  ca  o  floare  dimi¬ 
neaţa,  ca  s’o  veştejească  soarele?  La  ce  bun,  deci, 
poate  folosi  aceasta?  Care  este  scopul  final  a  tot 
ce  se  desvoltă,  al  tuturor  acestor  sforţări?  Filozofii 
se  silesc  să  ne-o  indice,  dar  nu  le-a  reuşit  încă.  In 
afară  de  Dumnezeu,  totul  este  deşertăciune,  totul 
este  sec.  El  nu  preţueşte  mâhnirea  în  viaţă.  înţelep¬ 
ciunea  antichităţii  avuse  fericirea  să  scrie:  „Deşer¬ 
tăciunea  deşertăciunilor,  toate  sunt  deşertăciune  şi 
vânare  de  vânt"  [Ecles.  I,  2  şi  II,  26].  Cum  să  nu 
fie  sufletul  trist,  chiar  desperat,  dacă  e  tot  în  acelaş 
loc,  după  atâţia  ani  de  muncă  şi  suferinţe? 

Dar  pe  lângă  acest  izvor  al  marelui  fluviu  de 
lacrimi  şi  dureri,  mai  este  şi  un  al  doilea  mai  amar 
şi  mai  abondent:  păcatul.  Chiar  omul  cel  mai  su¬ 
perficial,  chiar  şi  acela  care  nu  caută  decât  să  se 
ameţească  prin  muncă  sau  plăcere,  evitând  cu  grije 
să  se  găsească  în  faţa  sa  însăşi,  este  obligat  să 
mărturisească,  dacă  este  sincer,  că  nu-i  liniştit  în 
adâncul  fiinţii  sale.  Este  în  el,  ca  şi  o  vagă  indis¬ 
poziţie,  o  tăcută  nemulţumire  cu  sine  şi  chiar  şi  cu 
alţii,  care  câte  odată  se  schimbă  în  teroare  pro¬ 
fundă,  provenind  direct  din  păcat.  Sunt  oameni 
foarte  cinstiţi,  cari  se  bucură  de  o  mare  reputaţie, 
dar  sunt  cu  toate  astea  nevoiţi  să  mărturisească,  că 
nu  şi-au  făcut  pe  deplin  datoria.  Omul  greşeşte 
adesea  şi  conştiinţa  sa  este  aceea  care-1  acuză  ori 
de  câte  ori  se  reculege,  impunând  tăcere  în  zgo¬ 
motul  vieţii  care-1  asurzeşte.  Trecutul  său  îl  îngro¬ 
zeşte,  sunt  părţi  din  viaţa  sa  asupra  cărora  n’ar 
mai  dori  să  revină,  cari  îl  ţin  cu  totul  încătuşat. 

Viitorul  său  de  asemenea  îl  îngrozeşte,  fiindcă  într’o 
zi  va  trebui  să  moară,  şi  aşteptând,  trebue  să  tră¬ 
iască  orb,  vai!  în  greşeli,  în  obiceiuri  urâte  de  cari 
nu  ajunge  să  se  desfacă.  Ei  care  se  laudă  că-i  liber, 
el  care-i  chemat  la  libertate,  se  simte  sclav,  sclav 
al  pasiunilor  cari  îl  fac  de  ruşine.  Ei  nu  face  binele 
pe  care-1  vrea,  ci  răul  de  care  îi  e  scârbă.  Inima 
sa  este  un  câmp  de  bătălie.  In  afară  pare  liniştit, 
în  fond  însă  se  dau  lupte,  cari  aproape  în  fiecare 
zi  se  termină  cu  înfrângerea  binelui  şi  victoria 
răului.  Şi  această  viaţă  păcătoasă  te  desgustă  din 
ce  în  ce  mai  mult:  ea  este  cauza  tuturor  suferin¬ 
ţelor".  Om  nenorocit!  —  scrie  Pavel.  —  „Cine 
mă  va  izbăvi  de  trupul  morţii  acesteia?11  [Rom. 
VII,  24]. 

Aceasta  este  cauza  care  provoacă  umanităţii 
atâtea  necazuri  şi  tristeţe,  nu  numai  acelora  cari 
sunt  sclavi  ai  pasiunilor  celor  mai  urâte,  ci  chiar 
celor  cari  prin  urmarea  unei  vieţi  publice  ire¬ 
proşabile,  simt  cu  atât  mai  mult  ticăloşenia  lor,  cu 
cât  contrastul  dintre  viaţa  lor  externă  şi  cea  internă 
este  mai  izbitor. 

In  sfârşit  este  şi  un  al  treilea  izvor  de  amără¬ 
ciune  pentru  om  —  moartea  —  care  nu  este  de 
altfel  decât  sfârşitul  logic  al  unei  vieţi  pline  de 
păcat:  „Pentrucă  simbria  păcatului  este  moartea1' 
[Rom.  VI,  23].  Iubiţi  fraţi  şi  surori,  ce  este  această 
voce  tainică,  care,  an  de  an,  oră  de  oră,  minută  de 
minută  ne  face  să  înţelegem  totul,  fără  să  se  pre¬ 
ocupe  de  supliciile  noastre  sau  de  gemetele  noa¬ 
stre!  Moartea  îndeplineşte  cu  încetul  opera  sa  de- 
structivă,  răpindu-ne  pe  aceia  pe  cari  îi  avem  mai 
dragi,  obligându-ne  să  ne  despărţim  de  ei,  ca  să  nu 
devină  obiecte  de  desgust.  Cartea  Proverbelor  pre¬ 
ciza  deja  insaturaţia  morţii.  Se  pare,  întradevăr,  că 
moartea  cu  cât  seceră  mai  multe  victime,  cu  atât 
devine  mai  insaturabilă.  Dupăce  înghiţise  pe  aceia 
de  cari  eram  aşa  de  ataşaţi,  ea  ne  va  înghiţi  cu 
aceeaşi  satisfacţie  şi  pe  noi  Ia  timpul  său.  Când 
mă  găsesc  pe  amvon  înaintea  unui  mare  public* 

tremur,  căci  mă  gândesc,  că  peşte  un  timp  oarecare, 
toţi  aceia  care  fac  parte  din  această  mare  adunare 
vor  fi  pierduţi  în  prăpastia  veşnic  deschisă,  ca  să 
sporească  grămada  pulberii  au  făcut-o  genera¬ 
ţiile  trecute.  Cum  să  nu  fim  serioşi,  întristaţi  şi  pro¬ 
fund  turburaţi  în  fata  unei  astfel  de  perspective? 

Eu  consideram  viaţa  în  sine,  păcatul  şi  moartea, 
ca  sursele  principale  ale  Jacrimelor  şi  durerilor  noa¬ 
stre.  Poate  să  fie  şi  altfel,  când  ne  amintim  că, 
în  dosul  acestor  cauze  ale  tristeţii,  a  mai  fost  şi 
alta,  mai  profundă,  care  le  rezumă  pe  toate,  —  pier¬ 
derea  legăturii  sufletului  omenesc  cu  Zidito¬ 
rul.  Sufletul,  dacă  e  lăsat  să  se  antreneze  în  rău, 
se  revoltă  contra  Aceluia  cara  l-a  făcut  şi  fără 
de  care  n’ar  exista.  Scos  din  neant  de  Dumnezeu 
care  singur  este  plenitudinea,  îşi  imaginează,  în  ne¬ 
bunia  sa,  că  poate  să  sufere,  devenind  aceasta  în¬ 
săşi  condiţia  existenţii  sale.  In  timp  ce  părăul  ţâş¬ 
neşte  săltăreţ,  dela  izvorul  său,  în  timp  ce  floarea, 
cu  totul  inconştientă  de  ceeace  se  va  întâmpla,  se 
întoarce  cu  plăcere  în  jurul  soarelui,  în  timp  ce 
mielul  urmează  pas  de  pas  pe  mama  sa  şi  se  crede 
pierdut  îndată  ce  sa  despărţit  de  ea,  —  sufletul 
omenesc,  dimpotrivă,  bucurându-se  de  posedarea 
conştiinţei,  vrea  să  trăiască  în  libertate  şi  afară  de 
aceasta  este  ispitit  să  rupă  legătura  cu  Creatorul, 
dela  care  emană,  şi  în  felul  acesta  nenorocirea  a 
început  într’o  viaţă  destrăbălată,  care  nu  este  alt¬ 
ceva  decât  un  marş  fatal  spre  moarte. 

Când  omul  se  găseşte  singur,  ca  şi  Maria  Mag- 
dalina  înaintea  mormântului  lui  Hristos,  este  surprins 
plângând  şi  nimic  nu-1  poate  consola.  Atunci,  caută 
un  suflet  tovarăş,  ca  să  întreprindă  cu  el  pelerinajul 
vieţii,  ca  şi  cei  doi  învăţăcei  pe  drumul  Emausului. 
Un  moment  comunicarea  cu  sufletul  tovarăş  îl  face 
să  sufere,  însă  în  curând  tristeţea  îl  învăluie.  Nu 
mai  plânge  poate,  devine  din  ce  în  ce  mai  trist  Sau 
dimpotrivă  încearcă  să  uite  amărăciunea  sa  în  mij¬ 
locul  societăţii,  ca  şi  cei  10  discipoli  adunaţi  în  Ie¬ 
rusalim,  crezând,  că  prin  aceasta  uită  chinul  ce-1 

obsedează.  Nimic  nu  se  face.  Lacrimile  i  le-a  şters 
poate,  tristeţea  i  s’a  învăluit  foarte  probabil,  dar 
neliniştea  îi  arată  că  nu  este  fericit.  £  sensibil, 
totul  îl  înfricoşează,  chiar  şi  apariţia  Aceluia  după 
care  însetează.  Sărman  suflet  pierdut!  Cât  trebue 
să  fie  de  gravă  greşala  ta,  ca  să  ai  astfel  de 
consecinţe  sumbre  şi  sfâşietoare! 

Totul  ar  fi  perdut :  dacă  omul  sar  lăsa  în  grija 
sa  proprie  numai,  nur  fi  cu  nimic  mulţumit.  Totul 
poate  să  se  schimbe,  totul  se  schimbă  când  apare 
figura  aşa  de  dulce  a  lui  Hristos  cel  viu,  prezenţa 
căruia  singură  este  suficientă  să  transforme  viaţa, 
precum  şi  soarele  face  primăvara,  când  topeşte  ză¬ 
pada  şi  ghiaţa,  ca  să  poată  fi  pătrunsă  întreaga  na¬ 
tură  de  lumina  şi  căldura  sa.  Şi  el,  în  gingăşia  sa, 
văzându-1  pe  om  trist,  se  interesează  de  cauza  tri¬ 
steţii  lui,  fiindcă  vrea  să  i-o  schimbe  în  bucurie. 

Pentruce  să  plângem?  Pentruce  să  fim  trişti? 
Pentruce  să  ne  lăsăm  turburaţi?  Hristos  este  viu 
în  vecii  vecilor! 

Hristos  este  viu !  Prin  urmare  moartea  şi-a  găsit 
învingătorul.  Moartea  este  învinsă.  Putem  zice  că  este 
distrusă  de  ea  însăşi,  atacând  —  suprema  îndrăz¬ 
neală  —  pe  Prinţul  vieţii.  Iubiţii  noştri  cari  şi-au  pus 
încrederea  lor  în  el  nu  sunt  pierduţi,  trăiesc  mai  de¬ 
parte.  Aceştia  nu-şi  pun  încrederea  în  mânile  celor 
cari  au  greşit,  ci  în  „ale  Păstorului  bun,  care  viaţa 
şi-o  pune  pentru  oile  sale,  ca  să  aibă  viaţă  şi  belşug“ 
[Ioan  X,  10 — 11).  „Muntele  cel  înalt"  a  zis  Stăpânul 
să  fie  ţinta  vieţii  voastre.  Nu  mai  căutaţi,  deci,  fraţii 
mei,  printre  morţi  pe  aceia  care  sunt  vii.  Vizitând 
mormântul  acelora  pe  cari  îi  iubiţi,  nu  vă  ţineţi  ochii 
fixaţi  în  pământ.  Aceasta  ar  fi  întristător,  ar  des- 
onora  pe  Prinţul  vieţii,  dimpotrivă  ridicaţi-i  în  sus, 
priviţi  şi  nu  întârziaţi  să  le  descoperiţi  învierea. 
Pentruce  sunteţi  neliniştiţi  ?  vă  întreabă  Mântuitorul, 
pentrucă  sunt  aproape  de  voi  şi  pentrucă  Eu  mă  în¬ 
sărcinez  să  vă  fac  fericiţi.  Nu  mă  credeţi  în  stare? 

Şi  dacă  însuţi  te  temi  de  moarte,  dacă  aştepţţ 
•cu  groază  sosirea  ei.  lasâ-ţi  temerile,  nu  mai  sunt 

justificate,  fiindcă  te  aştept  să  intri  —  zice  Isus  — 
în  valea  plângerii.  N’o  vei  traversa  singur,  te  voiu 
însoţi,  te  voiu  purta  în  braţele  mele,  cum  face  un  tată 
cu  copilul  său  când  îi  e  frica.  „Nu  ţi-am  spus  oare  că 
devei  crede,  vei  vedea  slava  lui  Dumnezeu?"  [Ioan 
XI,  40]. 

Hristos  este  viu  l  Păcatul  de  asemenea  este  în¬ 
vins.  Capul  vechiului  şarpe  s’a  zdrobit.  Datoria  noastră 
este  pe  deplin  plătită.  Suntem  drepţi  înaintea  lui  Dum¬ 
nezeu.  Nu  mai  avem  să  ne  temem  de  judecata  Lui» 
fiindcă  învierea  s’a  făcut  răspunzătoare  integrală 
pentru  noi.  Mai  mult,  duşmanul  sufletelor  noastre 
este  înlăturat  din  calea  noastră,  nu  mai  are  nici  un 
drept  să  ne  ţină  captivi.  Mormântul  greşelilor  noastre 
a  fost  deschis,  piatra  s’a  rostogolit,  putem  să  ieşim 
victorioşi,  şi  cu  Hristos  cel  viu  putem  să  începem 
o  nouă  viaţă  de  sfinţenie  şi  de  dragoste.  Pentruce 
sunteţi  trişti?  vă  întreabă  Mântuitorul  vostru.  N’aveţi 
nici  un  motiv  pentru  aceasta.  Vreau  să  fac  un  drum 
nou  cu  voi  şi  să  vă  schimb  drumul  vostru  prin  pre¬ 
zenţa  mea. 

Viaţa  merită  osteneala  să  fi  vieţuitor.  Viaţa  e 
frumoasă,  fiindcă  poate  fi  consacrată  cu  totul  şi  în 
cele  mai  mici  amănunte  Mântuitorului.  Ce  să  zic? 
Nu-i  nimic  de  puţină  importanţă  pentru  fiul  lui  Dum¬ 
nezeu.  Totul  e  important,  totul  e  mare,  fiindcă  totul 
este  divin.  Isus  Hristos  poate  să  pătrundă  totul  prin 
prezenţa  sa  divină,  dând  tuturor  o  putere  infinită, 
Nimănuia  nu-i  mai  vine  să  vorbească  despre  mono¬ 
tonie  într’o  viaţă  care,  răscumpărată  de  Hristos,  poate 
să  servească  spre  slava  Lui.  Grijile,  greutăţile  prea 
mari  Isus  ni  le  poate  înlătura,  pentrucă  El  are  toată 
puterea.  Şi  în  ce  priveşte  decepţiile  amare,  Isus  le 
ia  asupră-şi  ca  să  ne  consoleze  pe  noi.  Aproape  de 
El,  în  braţele  Lui  lacrimile  devin  dulci,  apoi  încetează 
de-a  se  mai  produce,  fiindcă  seacă  toate  lacrimile 
ochilor  noştri  şi  face  să  izbucnească  inima  de  bucurie 
şi  fericire.  Pentruce  mai  plângi,  atunci?  te  întreabă 
Cel  care  trăieşte.  Ridică-ţi  ochii.  Eu  sunt  aproape  de 
tine,  crede-mă.  Eu  nu  te  înşel.  Acest  Dumnezeu  pe 

care-1  căutai,  fără  a  l  găsi,  acest  Dumnezeu,  fără  care 
ai  pieri,  este  înaintea  ta.  Fă,  deci,  o  mărturisire  de 
credinţă,  adică  un  act  de  ascultare  şi  de  voinţă.  Nu 
te  îndoi  mult,  El  te  cheamă  pe  nume.  Ca  şi  Maria, 
răspunde-i  şi  tu:  Stăpânul  Meu! 

Singurul  mijloc  de-a  cunoaşte  adevărata  mân¬ 
gâiere  este  a  face  acest  act  de  alipire  şi  de  cre¬ 
dinţă  în  Acela  care  ne  iubeşte  atât  de  mult,  de-a 
crede  că  este  credincios  şi  că  El  nu  ne  înşeală.  Oh,  ştiu, 
dragi  cititori,  că-mi  spuneţi  că  nu  vedeţi  nimic,  că 
nu  auziţi  nimic,  că  nu  pricepeţi  nimic,  şi  că  întro 
asemenea  situaţie  gravă  trebue  să  vă  păziţi  cu  grije 
de  visuri  şi  de  iluzii !  Ah,  ziceţi,  dacă  am  putea,  ca 
şi  primii  discipoli,  să  vedem,  să  pricepem  învierea, 
nu  ne-ar  veni  de  loc  greu  să  credem,  dar...  fraţii  mei, 
vă  înţeleg  că  ezitaţi  înainte  de-a  crede.  Unul  dintre 
cauzele  cari  m  au  decis  este  faptul  că  înşişi  primii 
discipoli  puşi  în  faţa  lui  Hristos  sau  îndoit  de  în¬ 
vierea  sa,  fără  a  ţine  seamă  de  dovezile  simţurilor 
lor,  până  ce  au  făcut  mărturisirea  de  credinţă  recla¬ 
mată  de  Stăpân.  Fără  această  mărturisire,  n’ar  fi 
crezut  niciodată. 

Dar,  fratele  meu,  chiar  când  însuşi  simţurile 
tale  te-ar  împiedeca  să  crezi  că  Hristos  a  în¬ 
viat,  când  înşişi  profeţii  mincinoşi  ar  veni  să  con¬ 
firme  negaţiunile  tale,  căutând  să  te  convingă  că 
vestea  bună  a  evangheliei  se  întemeiază  pe  iluzie 
sau  pe  o  minciună,  să  nu-i  asculţi,  să  fugi  de  ei  ca 
de  duşmanii  tăi  cei  mai  înverşunaţi,  fiindcă  dacă  ei 
spun  adevărul,  Hristos  te-a  înşelat.  Prin  urmare  în 
cazul  acesta  Hristos  ar  fi  mort  în  vecii-vecilor  şi 
atunci  ai  avea  dreptul  să  plângi,  să  fi  trist  şi  neli¬ 
niştit.  Atunci  în  cine  te  vei  încrede,  dacă  şi  Stă¬ 
pânul  tău  şi-a  bătut  joc  de  tine? 

Dacă  ţi  se  spune  om  fals,  nai  motiv  să  plângi, 
să  fi  trist  sau  neliniştit,  pentrucă  Mântuitorul  tău,  care 
a  murit  pentru  tine,  este  mereu  viu  pentru  tine,  în 
vecii  vecilor,  Amin.  Xrad  de  şTj  corpadea. 


PE  MARGINEA  UNEI  DISCUŢII 
AMÂNATE. 


Părintele  Petre  Chiricuţă  este  unul  dintre  cei 
mai  distinşi  preoţi  ai  Capitalei.  îşi  risipeşte  râvna 
şi  entuziasmul  apostolicesc  pentru  pătrunderea  Evan¬ 
gheliei  în  lume,  de  pe  amvonul  bisericii  şi  de  pe 
amvonul  presei,  cu  o  egală  iscusinţă.  Cinstitor  al 
tradiţiei  sfintei  noastre  Biserici  căreia-i  slujeşte  cu 
credinţă  preoţească,  Sfinţia  Sa  nu  se  sperie  totuşi 
de  metodele  nouă  ale  propoveduirii.  Adecă,  la 
dreptul  vorbind  nici  nu  sunt  nouă  aceste  metode. 
Ele  şunt  vechi,  chiar  foarte  vechi.  Par  numai  nouă, 
fiindcă  au  căzut  în  desuetudine  de  multă  vreme. 

împotriva  sectanţilor  ne-am  obicinuit  să  luptăm 
prin  convorbiri  particulare,  sau  prin  presă.  Şi  altfel, 
dar  mai  ales  pe  aceste  două  căi.  Părintele  P.  Chi¬ 
ricuţă  a  vrut  să  reînvie  vechea  metodă  a  discuţiilor 
în  contradictoriu  dintre  apărătorii  credinţei  ade¬ 
vărate  şi  ai  celei  mincinoase.  In  graiu  viu  şi  în 
faţa  publicului. 

Având  încuviinţarea  înaltei  autorităţi  bisericeşti, 
Sfinţia  Sa  s’a  înţeles  cu  şeful  adventiştilor  din  Bu¬ 
cureşti  să  discute  în  faţa  unui  public  de  intelec¬ 
tuali  asupra  problemei  celei  de  a  doua  veniri  a 
Mântuitorului.  S’au  fixat  în  proces  verbal  şi  normele 
după  cari  avea  să  se  desfăşoare  discuţia.  S’a  ales, 
prin  bună  învoială  şi  juriul.  S’a  indicat  sala  şi 
s’au  vândut  bilete  pentru  cei  însetoşaţi  după  adevăr, 
sau  măcar  curioşi  şă  participe  la  o  discuţie  neobici¬ 
nuită.  Totul  era  gata  pentru  marea  bătălie  duhov¬ 
nicească. 

La  intervenţia  doamnei  A.  Cantacuzino,  prezi- 
denta  „Societăţii  femeilor  ortodoxe11  — -spun  ziarele 

—  autoritatea '  bisericească  a  revenit  însă  pe  ne¬ 
aşteptate  asupra  încuviinţării  date,  recomandând  amâ¬ 
narea  discuţiei  dintre  Părintele  P.  Chiricuţă  şi  şeful 
comunităţii  adventiste  din  Bucureşti. 

Temeiul  adversarilor  acestei  discuţii  este  acesta: 
A  doua  venire  a  Mântuitorului  este  o  dogmă.  Ea 
se  crede,  nu  se  discută.  Şi  mai  ales  este  inadmi¬ 
sibilă  o  discuţie  dogmatică  între  un  reprezentant  al 
Bisericii  şi  între  un  eretic.  O  asemenea  discuţie  ar 
pune  la  îndoială  adevărul  indiscutabil  al  dogmei  şi 
autoritatea  tot  atât  de  indiscutabilă  pe  tărâmul  învă¬ 
ţăturii  de  credinţă,  a  Bisericii. 

Temeiul  aşa  cum  s’aduce  şi  se  aplică  de  astădată 

—  e  fals.  Pentrucă  aici  nu  era  vorba  atât  de  o 
discuţie  asupra  dogmei,  cât  de  altceva.  In  dogma 
despre  a  doua  venire  a  Mântuitorului  (Sfârşitul  lumii] 
cred  şi  ortodocşii  şi  adventiştii.  Adevărat,  cu  deo¬ 
sebiri:  Biserica  ortodoxă  învaţă,  că  nime  nu  ştie 
ziua  nici  ciasul  în  care  Fiul  Omului  va  veni.  De 
aceea  îşi  îndeamnă  credincioşii  să  privegheze  şi  să 
se  roage.  Adventiştii  fixează  sorocul  celei  de  a 
doua  veniri  a  lui  Isus  Hristos.  Ei  sunt  un  fel  de 
neo-tesaloniceni.  Erezia  lor  parţială  este  rezultatul 
unei  greşite  interpretări  a  Sfintei  Scripturi. 

Discuţia  avea  să  fie  deci  mai  mult  de  dome¬ 
niul  Exegezei,  sau  al  Apologeticei  decât  de  domeniul 
Dogmaticei.  Părintele  P.  Chiricuţă  nu  pleca  deci  la 
luptă  cu  îndoială  faţă  de  dogmă,  ci  cu  credinţa  desă¬ 
vârşită  în  adevărul  ei  zidit  pe  slova  şi  duhul  Scrip¬ 
turilor  Sfinte.  Din  aceste  Scripturi  doria  şi  nădăj¬ 
duia  să  lămurească  pe  adversarul  său  asupra  ade¬ 
vărului  care-i  de  pariea  Bisericii.  Aceeaş  credinţă 
şi  nădejde  o  presupunem  şi  de  cealaltă  parte.  Pă¬ 
rintele  P.  Chiricuţă  na  greşit  deci,  chemând  la  luptă 
duhovnicească  pe  ereticul  său  adversar,  ci  dim¬ 
potrivă  a  avut  cea  mai  preoţească  atitudine  din  câte 
se  pot  închipui. 

Un  preot  este  un  ostaş  ai  iui  Hristos.  El  luptă. 
Luptă  cu  credinţă  în  izbândă,  când  se  ştie  înarmat 
cu  toate  armele  duhovniceşti  pe  cari  le  aminteşte 
sf.  Apostol  Pavel  în  epistola  sa  către  Efeseni.  Nu 
luptă  însă  pentru  uciderea  adversarului,  ci  pentru 
mântuirea  lui.  Părintele  P.  Chiricuţă  doria  oă-şi 
povăţuiască  adversarul  [şi  pe  tovarăşii  lui  de  cre¬ 
dinţă]  pe  drumul  mântuirii.  Atât.  Şi  pentru  aceasta 
se  simţia  destul  de  înarmat.  Dovadă  luminoasa 
schiţă  a  armaturii  sale  biblice  pe  care  a  publicat-o 
într’un  număr  recent  al  revistei  „Apostolul".  Doria 
cu  ardoare  să-şi  împlinească  pur  şi  simplu  datoria 
sa  de  preot.  Preot  al  unei  Biserici  active,  propo- 
veduitoare,  militante.  Preot  care-şi  înfruntă  adver¬ 
sarii,  nu-i  ocoleşte. 

Adevărat,  că  sfântul  Pavel  îşi  sfătueşte  ucenicul 
să  se  păziască  de  eretici  după  întâia  şi  a  doua  sfă- 
tuire.  După  întâia  şi  a  doua  sfătuire,  sau,  la  nevoe, 
după  a  treia  şi  a  patra,  da.  Nicăiri  nu  spune  însă 
nici  sf.  Pavel,  nici  vr’un  alt  apostol,  că  preotul  să 
se  izoleze  de  eretici,  fără  nici  o  sfătuire  [discuţie] 
—  să  se  închidă  în  turnul  de  ivoriu  al  purităţii  sale 
dogmatice,  fără  a  încerca  să  se  apropie  de  cei  ră¬ 
tăciţi  — -  de  teama  de  a  nu  se  spurca...  sau  de  frica 
de  a  nu  fi  convertit.  Sf.  Pavel  spune  cu  totul  altceva: 
„Predică  cuvântul  cu  vreme  şi  fără  vreme!"  „Amar 
mie  de  nu  voi  propovedui!"  Iar  Mântuitorul:  „Nu 
cei  sănătoşi  au  lipsă  de  doftor,  ci  cei  bolnavi". 

Ah,  dacă  Isus  Hristos  s’ar  fi  izolat  în  împărăţia 
purităţii  Sale  dogmatice,  aşteptând  să  vină  necredin¬ 
cioşii  la  El  —  fără  să-i  cheme,  sau  fără  să  meargă 
El  la  ei  —  ce  s’ar  fi  ales  de  Evanghelie  şi  de 
împărăţia  lui  Dumnezeu!  Ah,  dacă  sf.  Pavel  şi  aleşii 
săi  tovarăşi  de  apostolie  nu  s’ar  fi  pricit  atâta  cu 
jidovii  şi  păgânii,  ce  s’ar  fi  ales  de  Biserica  înte¬ 
meiată  de  Hristos!  Ah,  dacă  sf.  Atanasie  nu  ar  fi 
luat  eroic  lupta  deschisă  cu  ereticul  Arie,  ce  s’ar  fi 
ales  de  credinţa  ortodoxă! 

Dupăcum  vedeţi  istoria  Bisericii  e  plină  de 
„discuţii  dogmatice  în  contradictoriu",  discuţii  pur- 

tate  de  Mântuitorul  însuşi,  de  sfinţii  săi  Apostoli  şi 
de  urmaşii  lor  legiuiţi,  cu  eretici  de  toate  felurile  şi 
din  toate  vremile,  fără  să-i  acuze  cineva  pe  cei  dintâi, 
că  ar  fi  pus  la  îndoială  adevărul  dogmei  sau  auto¬ 
ritatea  sfintei  Biserici,  ai  cărei  apologeţi  sau  arătat. 

Iată  deci,  că  părintele  P.  Chiricuţă,  angajându-se 
într’o  discuţie  „dogmatică"  în  contradictoriu,  cu  şeful 
adventiştilor  din  capitală,  se  găsia  în  cea  mai  au¬ 
tentică  notă  a  tradiţiei  ortodoxe. 

Mai  mult  decât  atât:  La  dreptul  vorbind  Sf. 
Sa  nici  nu  era  obligat  să  ceară  încuviinţarea  auto¬ 
rităţii  superioare  bisericeşti  pentru  discuţia  la  care 
se  angajase,  fiindcă  asemenea  discuţii  se  încadrează 
normal  în  misiunea  învăţătorească  a  oricărui  preot. 

Dacă  un  mirean  sar  fi  încumetat  să  întreprindă 
o  asemenea  discuţie  —  el  da,  ar  fi  avut  nevoie  de 
prealabila  încuviinţare  a  ierarhului  Pentrucă  mirenii 
nu  propovăduiesc  în  Biserica  ortodoxă  şi  în  numele 
acestei  Biserici  decât  prin  delegaţie  din  partea  au¬ 
torităţii  bisericeşti  legiuite.  Socotind  însă  că  între¬ 
prinderea  părintelui  P.  Chiricuţă  ieşea  din  cadrele 
metodelor  de  propoveduire  obicinuite  astăzi  şi  an¬ 
gaja  în  chip  deosebit  instituţia  sacră,  Sf.  Sa  a  crezut 
de  cuviinţă  —  şi  bine  a  făcut  —  să  ceară  încuviin¬ 
ţare  specială,  pentru  ostăşeasca  sa  hotărâre. 

Eu  îmi  mărturisesc  sincer  regretul,  că  i  s!a  luat 
Părintelui  P.  Chiricuţă  prilejul  unei  izbânzi  pentru 
Biserica  pe  care  o  slujeşte  cu  credinţă. 

Şi  părerea  mea  de  rău  se  adânceşte,  când  mă 
gândesc  că  sectanţii  nu  se  vor  jena  să  exploateze 
cazul,  înterpretându-1  cu  orgoliul  care-i  caracterizează, 
ca  o  dezertare  a  preotului  nostru  depe  frontul  luptei 
misionare. 

Doamne,  ce  bine-ar  fi  dacă  fiecare  om  şi-ar  cu¬ 
noaşte  sfera  aproximativă  a  competenţei  sale  şi  nu 
s’ar  amesteca  în  treburi  cari  şi  pentru  pretinşii  spe¬ 
cialişti  sunt  destul  de  grele!  prof.  nicolae  colan. 


MIŞCAREA  LITERARĂ. 

Dr.  Şt.  Cioroianu:  UN  TRUP  ŞI  UN  SUFLET.  Cuvântări 
la  cununii.  Arad  1930.  Tip.  Diecezană.  Pag.  90.  Lei  60. 

Nu  de  mult  a  ieşit  de  sub  tiparul  tipografiei  diecezane  din 
Arad  cea  mai  recentă  carte  de  predici  a  distinsului  protopop 
din  B.-Comloş,  Dr.  Ştefan  Cioroianu, .  cu  titlul :  Un  trup  şi  un 
suflet. 

Această  carte  de  90  de  pagini,  conţine  40  de  predici  la. 
cununii.  In  ele  autorul,  după  o  îndelungată  experienţă  pastorală, 
ne  înfăţişează  o  mulţime  de  învăţături  creştineşti  şi  sfaturi  pă¬ 
rinteşti,  pe  cari  păstorii  de  suflete  e  bine  să  le  împărtăşească 
tinerilor  miri,  cu  ocaziunea  cununiei,  pentruca  soarele  iubirii  sa 
fie  şi  să  râmâie  singur  stăpân  în  viaţa  lor  conjugală  până  Ia 
ultima  răsuflare.  Predicile  acestea  întocmai  ca  şi  cele  funebre, 
publicate  de  P.  C.  Sa  în  vara  anului  trecut,  se  disting  printr’un. 
stil  clar,  corect  şi  vioiu.  Prin  urmare  merită,  cu  tot  dreptul,  un 
loc  de  frunte  în  biblioteca  fiecărui  preot  ortodox,  servindu-i, 
în  cazurile  de  lipsă,  un  bogat  material  de  consultare. 

Cine  I-a  auzit  pe  P.  C.  Părinte  Cioroianu  predicând,  şi  cine 
i-a  urmărit  cu  atenţiune  scrisul  de  până  aci,  se  poate  convinge 
numai  decât,  ca  această  scurtă  dare  de  seamă  nu  este  o  obici¬ 
nuită  reclamă,  ci  mai  de  grabă  e  un  cuvânt  de  mulţumită  bi¬ 
nemeritată  faţă  de  acela,  care  fără  pretenţii  şi  cu  cele  mai  bune 
intenţii  îşi  pune  distinsele  calităţi,  cu  cari  l-a  înzestrat  Dum¬ 
nezeu,  în  slujba  Bisericii  şi  a  neamului  nostru. 

* 

Dr.  Nicodim  Milaş :  CANOANELE  BISERICII  ORTODOXE 
ÎNSOŢITE  DE  COMENTARII.  Voi.  I,  Partea  II  (Canoanele  si¬ 
noadelor  ecumenice).  Traducere  făcuta  de  Uroş  Kovincici,  pro- 
toiereul  ortodox  sârbesc  al  Aradului  şi  Dr.  Nicolae  Popovici,. 
profesor  Ia  Academia  teologică  din  Arad.  Pag.  574.  Tiparul  Ti¬ 
pografiei  diecezane  din  Arad.  Preţul  300  Lei. 

In  Biserica  noastră  se  simţea  mult  trebuinţa  unei  bune 
traduceri  a  canoanelor  şi  o  interpretare  a  lor,  care  să  stea  la 
nivelul  ştiinţei  teologice  de  astăzi.  Traducătorii  lucrării  prezente, 
dupăce  în  anul  trecut  ne-au  dat  în  partea  I  din  voi.  I  canoa¬ 
nele  apostolice,  acum  prin  publicarea  părţii  a  doua  din  acelaş 

volum  ne  dau  textul  tuturor  canoanelor  sinoadelor  ecumenice. 
Traducerea  este  tăcuta  într’o  limbă  clară,  lipsită  de  obscuri' 
taţile  traducerilor  mai  vechi.  La  fiecare  canon  sunt  arătate  şi 
canoanele  paralele,  cari  tratează  despre  aceeaşi  chestiune ; 
apoi  urmează  tălmăcirile  amănunţite  ale  lui  Milaş,  cari  lă¬ 
muresc  detailat  chestiunile  din  toate  punctele  de  vedere,  cu 
reterire  atât  la  literatura  teologică  răsăriteană,  cât  şi  la  cea  apu¬ 
seană.  Indexul  detailat  despre  toate  materiile  şi  numirile  cu¬ 
prinse  în  întreg  volumul  prim,  care  este  pus  la  sfârşitul  cărţii,, 
uşurează  foarte  mult  întrebuinţarea  cărţii  şi  găsirea  tuturor  che¬ 
stiunilor  cuprinse  in  canoanele  apostolice  şi  în  canoanele  si¬ 
noadelor  ecumenice. 

Cartea  aceasta  va  fi  de  mare  folos  practic  şi  teoretic  pentru 
clerul  nostru,  şi  pentru  toţi  ceice  doresc  să  cunoască  şi  să. 
aprofundeze  adevărata  concepţie  de  viaţă  a  Bisericii  ortodoxe 
răsăritene. 

* 

Grigorie,  Episcopal  Aradului:  CRLDINŢA  CARE  LUCREAZĂ. 
Chemări  către  laici  şi  clerici.  Arad  1931.  Tip.  Diecezană.  Pa¬ 
gini  100.  Lei  30. 

Cercetătorii  vieţii  noastre  bisericeşti  vor  găsi  aici  bogat 
material  pentru  apostolatul  laic  în  biserică.  Azi  în  zodia  mas- 
selor,  laicii  trebuesc  atraşi  tot  mai  mult  în  sfera  de  activi¬ 
tate  a  Bisericii.  Cartea  arată  întreg  terenul  de  muncă  al  laicilor, 
aducând  argumente  şi  îndemnuri  nepreţuite.  In  mijlocul  lânce- 
zelei  de  azi,  ea  este  nu  numai  un  stimulent  spre  optimism  şi 
cooperare  cu  forţe  organizate,  dar  şi  un  îndrumător  al  preoţilor 
în  activitatea  pastorala.  Este  de  dorit  ca  preoţimea  să  o  răs¬ 
pândească  cât  mai  mult  între  intelectuali,  spre  a-i  câştiga  pentru 
opera  mântuirii.  Citind  această  lucrare,  fiecare  preot  îşi  va 
potenţa  zelul. 

Cartea  aceasta  a  P.  Sf.  Episcop  Grigorie  era  absolut  ne¬ 
cesară  spre  a  îndemna  pe  laici  şi  preoţi  la  apostolatul  faptelor 
şi  organizărilor  întemeiate  pe  muncă  conştientă  ortodoxă.  „** 

• 

CARTE  DE  RUGĂCIUNI  arătând  şi  datoriile  creştinului 
ortodox..,  dată  în  tipar  de  preotul  Toma  Gherasimescu  din 
Roman,  cu  binecuvântarea  P.  S.  S.  Lucian,  48  pag.  [1931]. 

Iată  o  carte  de  pietate,  care  pentru  evanghelizarea  po¬ 
porului  e  atât  de  necesară.  Cartea  e  totodată  şi  catehism.  Ea 
arată  cum  trebue  să  fie  un  creştin  adevărat,  înşiră  poruncile 
Bisericii,  conţine  rugăciunile  dimineţii,  rugăciunea  la  intrarea  în 
clasă  (pentru  elevi],  rugăciunea  Ia  ieşirea  din  clasă  [înainte 
de  amiază);  rugăciunea  la  intrarea  în  clasă,  rugăciunea  la 
ieşirea  din  clasă  (după  amiază);  rugăciunea  la  masa  de  dimi¬ 
neaţă,  rugăciunea  la  scularea  dela  masă;  rugăciune  la  masa 

de  seară,  rugăciune  la  scularea  dela  masă ;  rugăciuni  spre 
somn  şi  alte  închinăciuni  folositoare.  „Toţi  acei,  cari  din  iu¬ 
bire  creştinească,  vor  voi  să  dăruiască  această  carte  copiilor  de 
şcoală  sau  oamenilor  săraci,  cu  prilejul  şezătorilor  culturale, 
sau  cu  prilejul  pomenirii  celor  morţi,  ca  milostenie,  vor  primi 
această  carte  (dela  10  exemplare  în  sus)  numai  cu  un  leu  exem¬ 
plarul  ;  iar  tipărită  pe  hârtie  velină,  cu  doi  lei  exemplarul.  Co¬ 
menzile  se  vor  trimite  pe  adresa :  Preot  Toma  Gherasimescu, 
Roman  [Seminar]. 

* 

CHEMAREA  LUI  ISUS  HRISTOS  LA  MÂNTUIRE,  dată  la 
tipar  de  Preot  Toma  Gherasimescu,  cu  binecuvântarea  P.  S.  S. 
Lucian,  Roman  1931.  (ed.  a  2-a)  Preţul  1  (un)  Leu. 

Cărticica  e  menită  să  ajungă  în  cat  mai  multe  din  ca¬ 
sele  oamenilor.  E  o  mare  pomană  să  pui  omului  în  mână 
astfel  de  cărţi,  numai  cu  50  bani  exemplarul,  iar  tipărită  pe 
hârtie  velină,  cu  un  leu  exemplarul.  Să  se  ceară  la  librăria 
Arhidiecezană.  Prof.  NICOLAE  NEAGA. 

* 

CAZANII  ce  cuprind  Evangheliile  tâlcuite  ale  Duminicilor 
de  peste  an  şi  cu  cazaniile  sinaxarului  praznicelor  împărăteşti 
şi  ale  sfinţilor  celor  mari  de  peste  an.  Ediţia  III.  Bucureşti, 
Tipografia  cărţilor  bisericeşti  1929.  Pagini  670,  —  fără  arătare 
de  preţ. 

In  sfârşit,  de  mult  aşteptata  Cazanie  cu  litere  latine,  Ca¬ 
zania  tipărită  pe  vremea  episcopului  Filareţ  al  Râmnicului  la 
1792,  a  văzut  lumina  zilei,  sub  arhipâstorirea  I.  P.  S.  Patriarh 
Miron,  şi  cu  aprobarea  şi  binecuvântarea  Sfântului  Sinod  al 
Sfintei  noastre  Biserici,  —  fapt  care  nu  trebuia  trecut  fără  a  fi 
înregistrat.  Creştinii  noştri  ţărani  dela  sate  de  mult  sunt  în 
căutarea  cazaniilor,  pe  cari  să  le  poată  ceti  în  biserică  nu  numai 
vechii  cântăreţi  cari  cunosc  scrierea  cirilă,  dar  şi  generaţia  mai 
tinără,  care  se  cam  încurcă  în  descifrarea  vechilor  buchi.  Şi 
aceasta  este  un  semn  destul  de  îmbucurător,  despre  setea  cuvân¬ 
tului  duhovnicesc  şi  dumnezeesc,  care  să  fie  adaptat  puterii  de 
înţelegere  şi  de  simţire  a  ţăranului  nostru,  ca  şi  în  trecut. 

Dar  pe  cât  folosesc  ţăranilor,  —  pe  atât  uşurează  cazaniile 
munca  preotului.  Personal  am  alternat  Cazania  cu  predica  timp 
de  câţiva  ani  şi  m’am  convins  despre  utilitatea  acestui  lucru. 
Mai  mult  decât  atât.  Acţiunea  şi  activitatea  predicatorială  a 
preotului  trebue  să  înceapă  dela  Cazanie,  să  lege  predica  cu 
firul  Cazaniei  şi  să  continue  unde  se  poate  paralel,  unde  nu,  în 
spiritul  Cazaniei.  In  multe  părţi  unde  firul  Cazaniei  a  fost  în¬ 
trerupt,  ori  nu  s’a  mai  predicat,  ori  predica  nu  a  mai  avut  efectul 
dorit.  Aşa  că  astăzi  o  bună  parte  din  predicile  noastre  sboară 

în  vânt  şi  sunt  scrise  într’un  grai  păsăresc,  care  dacă  la  oraş 
mai  prinde  ceva,  la  ţară  nu  are  nici  un  efect. 

Pentru  a  veni  la  realitate,  trebue  să  începem  de  unde  am 
întrerupt  şi  să  continuăm  în  duhul  tradiţiei  noastre  predicatoriale, 
fără  de  care  riscăm  să  ne  întâlnim  cu  amăgiri  şi  înfrângeri 
nebănuite. 

Nu  e  locul  aci  ca  să  mai  vorbim  şi  de  valoarea  incon¬ 
testabilă  a  cazaniilor.  Ea  nu  poate  îi  pusă  la  îndoială  decât  de 
oameni  cari  sunt  mai  pricepuţi  în  arta  oratoriei  sacre,  de  cum  au 
fost  vechii  scriitori  de  cazanii.  Azi  cu  acest  fapt  nu  ne  putem 
lăuda.  Aşa  că  cel  puţin  deocamdată  trebue  să  ne  întoarcem 
şi  la  cazanii,  cari  faţă  de  predicile  noastre  se  arată  mai  bine  şi 
mai  conştiinţios  lucrate  şi  pe  deasupra  mai  prezintă  o  deosebit 
de  importantă  însuşire :  într’ânsele  vorbeşte  mai  mult  Scriptura 
şi  duhul  ei  decât  omul,  fiind  mai  presus  de  toate  predici  reli¬ 
gioase.  Pr.  IL.  V.  FELEA. 

* 

Pr.  Ion  Goron:  NOUA  LEGE.  Cuvântări  despre  Fericirile 
evanghelice.  Cluj,  Tip.  eparhială.  1930.  Pagini  190  (format  mic). 
Lei  40. 

lată  o  carte  pe  cât  de  modestă  la  înfăţişare,  pe  atât  de 
substanţială  în  cuprinsul  ei.  Sumarul  ne  indică  douăzecişişase 
cuvântări  menite  să  ajute  cititorului  sau  ascultătorului  să  pă¬ 
trundă  înţelesul  adânc  al  Fericirilor  evanghelice  şi  al  Legii  celei 
nouă  peste  tot. 

Tâlcuirea  Fericirilor  nu  e  o  întreprindere  uşoară.  Adevărat 
că  sfaturile  rostite  de  Mântuitorul  de  pe  muntele  Măslinilor  sunt 
limpezi  în  formularea  lor.  Dar  —  referite  la  firea  şi  neputinţele 
noastre  —  ele  sunt  surprinzător  de  paradoxale.  In  deosebi 
pentru  omul  prins  în  angrenajul  vieţii  modeme,  cu  luptele  ei 
acerbe  purtate  de  fiii  veacului  acestuia  pentru  atingerea  unor 
scopuri  terestre. 

Fericiţi  sunt  cei  săraci...  Fericiţi  sunt  ceice  plâng...  Fe¬ 
riciţi  sunt  cei  blânzi. . .  Fericiţi  sunt  ceice  însetoşază  de  drep¬ 
tate. ..  Fericiţi  sunt  cei  milostivi...  Fericiţi  sunt  cei  curaţi  cu 
inima...  Fericiţi  sunt  făcătorii  de  pace...  Fericiţi  cei  goniţi 
pentru  dreptate...  Fericiţi  cei  batjocoriţi...  Nu  sunt  acestea  cele 
mai  paradoxale  adevăruri  pentru  o  lume  robită  iubirii  de  ar¬ 
ginţi,  plăcerilor  şi  mulţumirilor  de  tot  felul,  vicleniei  şi  nedrep¬ 
tăţii,  jafului  egoist,  minciunii,  dorului  de  răsbunare,  mândriei  şi 
tuturor  pasiunilor  după  reparaţii  ale  „onoarei"? 

Autorul  nu  ignorează  tensiunea  incontestabilă  dintre  slă¬ 
biciunile  omului  trupesc  şi  postulatele  eroismului  evanghelic  din 
Fericiri.  Nu  o  ignorează  ci  o  reliefează,  pentru  a  arăta  că  o 
destindere  înţeleaptă  nu  poate  veni  decât  pe  urma  primatului 

poveţelor  evanghelice,  cari  n’au  în  vedere  numai  mulţumirile- 
superficiale  şi  efemere  ale  omului  trupesc,  ci  mai  ales  fericirea 
omului  duhovnicesc,  mântuirea  sufletului. 

Părintele  I.  Goron  se  vădeşte  ca  un  iscusit  cunoscător  al 
Scripturilor  sfinte  şi  ca  un  adânc  tâlcuitor  al  lor.  Cartea  Sfinţiei 
Sale  are  toate  însuşirile  bune  pentru  a  folosi  tuturor  celorce  îi. 
vor  ispiti  paginile  cu  gândul  de  a- şi  limpezi  cărările  vieţii. 

N.  C.. 


(se) 

EXTERNĂ. 


TRAGEDIA  BISERICII  RUSEŞTI.  Ziarele  au  relatat  în  ul¬ 
timul  timp  o  noutate  care  a  fost  trecută  cu  vederea  de  marea 
majoritate  a  cititorilor.  Mitropolitul  Sergie,  capul  Bisericii  ruse, 
a  promulgat  un  ukaz  prin  care  un  alt  prelat,  mitropolitul  Evlo- 
ghie,  este  destituit  din  funcţiunile  sale  de  cap  al  Bisericii  ortodoxe 
din  Europa  occidentală.  Totuşi,  acest  fapt  care  depăşeşte  cu 
mult  limitele  unei  simple  măsuri  de  administraţie  bisericească, 
merită  un  oarecare  comentar.  Este  unul  din  epizoadele  războiului 
de  extirpare  ce  Sovietele  l-au  declarat  tuturor  religiunilor,  dar 
mai  ales  religiei  ortodoxe,  căreia  îi  aparţin  9/10  din  poporul 
rus.  Noii  stăpâni  ai  Rusiei,  mândri  de  victoria  lor  asupra  lui 
Kerensky  şi  asupra  burghezimii  radicale  —  se  bucurau  de  un 
succes  iluzoriu  pe  frontul  antireligios.  Dar  s’au  înşelat  in  pre¬ 
vederile  lor.  Populaţia  opuse  o  rezistenţă  pasivă,  însă  răbdă¬ 
toare  şi  tenace,  tuturor  persecuţiilor  şi  tuturor  tentativelor  de 
distrugere  a  religiei  prin  armă  şi  foc.  Acestor  două  procedee 
de  exterminare  bolşevicii  le-au  mai  adăogat :  apa  şi  frigul.  îne¬ 
curile  dela  Nantes  s’au  mai  repetat  şi  la  Kronstadt.  Preoţii  fură 
vârâţi  în  apă  prin  spărturile  făcute  în  gheaţă.  Urmarea:  pri¬ 
măvara,  valurile  au  scos  la  mal  sute  de  cadavre  în  descom¬ 
punere. 

Şi  totuşi  se  găsesc  mereu  preoţi  cari  săvârşesc  mai  de¬ 
parte  serviciile  dumnezeeşti,  mărturisindu-şi  credinţa  lor.  Perse¬ 
cuţiile  au  produs  un  rezultat  cu  totul  contrar  celui  aşteptat:  o 
recrudescenţă,  o  exaltare  a  sentimentului  religios. 

Sovietele  au  încercat  un  alt  mijloc.  Au  atacat  conştiinţele, 
începând  o  vastă  campanie  de  propagandă  antireligioasâ  prin 
darea  la  lumină  a  unei  literaturi  eşită  din  peana  otrăvită  a  câtorva 
scriitori. 

Cele  mai  venerate  sanctuare  au  fost  violate ;  se  începe 
goana  şi  se  aruncă  în  vânt  moaştele  sfinţilor.  „Vedeţi,  oameni 
buni,  acestea  nu  sunt  altceva  decât  nişte  oase  ordinare  î  preoţii 
voştri  v’au  înşelat"  strigă  agitatorii  Cekişti.  Poporul  răspunde 
în  felul  său  la  această  campanie  sacrilegă.  Acolo  unde  mujicul 
{ţăranul)  se  mulţumeşte  să  meargă  la  sfânta  liturghie  vede  mi- 

nuni  şi  aceste  minuni  se  răspândesc  peste  întreg  teritoriul  ve¬ 
chiului  imperiu  rusesc.  Vechile  icoane  deodată  se  înoiesc;  cu¬ 
polele  şterse  ale  bisericilor  strălucesc  pe  neaşteptate  de  o  po¬ 
leială  proaspătă,  icoane  de-ale  Sfintei  Fecioare  varsă  lacrimi.  Se 
vorbeşte  pretutindeni  de  o  credinţă  neclintită. 

Frontul  religios  se  ţine  bine.  Bolşevicii,  neliniştiţi,  turburaţi, 
folosesc  alte  mijloace,  la  care  au  recurs  când  violenţa  devenise 
neputincioasă.  Bolşevicii  produc  neînţelegere  în  câmpul  duşma¬ 
nului  ;  încearcă  să  împărţească  şi  să  opună  interesele  şi  ideile, 
ca  să  dărâme  încrederea  şi  să  slăbească  rezistenţele.  Atunci 
Biserica  rusă  era  condusă  de  venerabilul  patriarh  Tihon;  dem¬ 
nitatea  de  patriarh,  desfiinţată  de  Petru  cel  Mare,  este  restabi¬ 
lită  de  un  sinod  bisericesc,  ale  cărui  lucrări  s’au  terminat  în  su¬ 
netul  bubuiturilor  de  tunuri  ale  bolşevicilor  cari  bombardau 
Moscova.  Arhiepiscopul  Tihon,  ales  patriarh,  se  dovedi  dela  în¬ 
ceput  un  vajnic  şi  devotat  apărător  al  Bisericii  şi  un  hotărât  şi 
neîmpăcat  adversar  al  bolşevicilor.  In  ziua  de  19  Ianuarie  1918,. 
noul  cap  al  Bisericii  ortodoxe  ruse  adresă  credincioşilor  un  mesaj 
prin  care  lansă  anatema  contra  bolşevicilor;  în  cursul  aceluiaş 
an  a  protestat  contra  ruşinosului  tratat  dela  Brest-Litovsk  şi 
în  sfârşit  la  25  Octomvrie  stigmatiză  prima  aniversare  a  Sovie¬ 
telor. 

In  urma  acestora,  patriarhul  fu  arestat,  despoiat  de  drep¬ 
turile  sale  şi  închis  într’o  celulă  a  unei  mănăstiri.  In  acelaş 
timp  Sovietele  sprijineau  o  mişcare  disidentă  în  cadrul  Bisericii. 
Un  preot  cu  numele  Viedensky,  de  două  ori  apostat  şi  renegat,  fu 
pus  în  capul  Bisericii  şi  introduse  un  cult  nou  care  consta  dintr’o 
parodiare  sacrilegă  a  sacramentelor  şi  a  sfintei  Liturgii.  Ce  mijloace 
au  folosit  bolşevicii  ca  să  influenţeze  pe  patriarhul  prizonier? 
Pentru  toţi  aceia  cari  l-au  cunoscut,  este  inadmisibil  să  creadă  că 
acest  bătrân  stoic  s’a  lăsat  înfrânt  prin  cruzime.  Ceka  posedă  pentru 
acest  fel  de  oameni  alte  mijloace  de  constrângere ;  i  s’a  dat 
patriarhului  să  aleagă  între  supunerea  faţă  de  bolşevici  şi  ma¬ 
sacrarea  tuturor  preoţilor  încarceraţi  în  închisorile  sovietice.  I  se 
înfăţişau  alternativele  de  indignare,  mânie,  milă  cari  agitau  inima 
bătrânului  în  timpul  orelor  ce  i  se  acordaseră  pentru  deliberare. 
In  sfârşit  se  învoi  la  toate,  cu  ruşinea  de-a  subscrie  numele  sau 
pe  actul  de  supunere  ce  i  s’a  prezentat. 

Patriarhul  Tihon  îşi  îndeplinise  misiunea ;  de  aci  înainte  nu 
mai  putea  fi  de  nici  un  folos  bolşevicilor.  Trebuia  deci  să  di¬ 
spară,  ceeace  şi  urmă  într’adevăr  nu  peste  mult  timp.  Puţin 
după  supunerea  sa  faţă  de  bolşevici  Tihon  căzu  bolnav  şi  bol¬ 
şevicii  anunţară  moartea  lui. 

Biserica  rusă  se  găsea  deci  lipsită  de  capul  ei,  fiindcă  nu 
putea  fi  vorba  despre  convocarea  unui  sinod  pentru  alegerea 
unui  nou  patriarh.  Urmaşii  lui  Tihon  n’au  purtat  deci  decât  titlul 
de  locţiitori. 

Situaţia  nenorocita  a  Bisericii  ruse,  decapitată  şi  obligată 
a  se  supune  autorităţii  Cekei,  a  produs  printre  clericii  or¬ 
todocşi  din  străinătate  o  mişcare  autonomistă,  care  se  manifestă 
în  separarea  complecta  a  Bisericilor  ortodoxe  din  Polonia, 
Estonia  şi  Filanda.  Majoritatea  episcopilor  rămaşi  credincioşi 
ideii  de  unitate  a  Bisericii  constituirâ  un  sinod  însărcinat  să  ad¬ 
ministreze  Biserica  rusă  în  străinătate.  Acest  sinod  cu  reşedinţa 
în  Karlovitz  (Iugoslavia),  sub  prezidiul  venerabilului  mitropolit 
Antonie,  numi  ca  mitropolit  al  Bisericii  din  Europa  centrală  pe 
arhiepiscopul  Evloghie. 

Dar,  după  supunerea  patriarhului  Tihon,  atunci  când  orice 
legături  între  el  şi  credincioşii  refugiaţi  în  străinătate  păreau 
rupte,  mitropolitul  Evloghie  refuză  să  recunoască  sinodul  din 
Karlovitz  şi  declară  că  nu  vrea  să  primească  numirea  de  mitro¬ 
polit,  ci  numai  pe  cea  de  patriarh. 

Inzadar  i  s’a  arătat  că  urmaşii  lui  Tihon,  lipsiţi  de  liber¬ 
tate,  încarceraţi,  deportaţi,  n’aveau  mai  mare  posibilitate  să-şi. 
manifesteze  liber  voinţa  lor;  înzadar  i-au  înfăţişat  părerea,  că 
într’o  zi  va  ajunge  şi  el  în  situaţia  lui  Tihon,  dominat  de  Ceka ; 
că  i  se  va  da  şi  lui  un  act  de  supunere  spre  semnare,  act  ce 
conştiinţa  lui  nu-1  va  lăsa  să-l  subscrie ;  —  cu  toate  acestea 
mitropolitul  Evloghie  rămase  neclintit.  Depus  de  sinod,  lovit  de 
interdecţie  —  Evloghie  rupse  legăturile  cu  colegii  săi;  se  pro¬ 
duse  o  sciziune  în  Biserică ;  o  parte  dintre  credincioşi  susţineau 
sinodul  episcopilor,  altă  parte  se  declară  pentru  Evloghie.  Unul 
dintre  scopurile  urmărite  de  bolşevici  se  atinse. 

Indepărtându-se  unul  din  urmaşii  lui  Tihon  deia  patriarhat. 
Sovietele  au  aşteptat  pe  unul  care  să  Ie  slujească  lor.  Au  crezut 
că-1  găsesc  în  persoana  mitropolitului  Sergie.  Insă  de  astă  dată  pre- 
tenţiunile  bolşevicilor  au  mers  mai  departe;  nu  se  mulţumiră 
numai  cu  o  simplă  supunere,  ci  obligară  pe  Sergie,  ca  vechea 
rugăciune  înălţată  pentru  Ţar,  să  fie  înlocuită  cu  una  pentru 
Soviete. 

Conduita  mitropolitului  Sergie  stârni  în  toate  ţările  o  vie 
indignare,  care  se  manifesta  câteodată  prin  regretabile  desa- 
probări  contra  „locţiitorului  de  patriarh"  şi  a  partizanilor  săi. 

Aceştia  din  urmă  poartă  numele  de  credincioşi  ai  „Noii 
Biserici",  în  timp  ce  adversarii  lui  Sergie  se  ehiamă  credincioşii 
„Vechei  Biserici".  Intr’un  cuvânt  schisma  dorită  de  bolşevici 
s'a  produs  in  sânul  Bisericii  ruse.  Schisma  este  poate  un  cuvânt 
prea  tare,  prea  plin  pentru  o  neînţelegere  iscată  pe  bază 
politică  şi  care  va  dispare  odată  cu  bolşevicii;  nu  este  mai 
puţin  adevărat,  că  situaţia  înaltului  cler  —  obligat  să  aleagă 
intre  mitropolitul  Sergie  susţinut  de  Soviete  şi  conştiinţa  lor  — 
este  dintre  cele  mai  penibile. 

Invitat  de  „locţiitorul  patriarhului"  să  semneze  şi  să  facă  a 
subscrie  pe  toţi  preoţii  din  dieceza  sa  un  act  de  supunere  faţă 

de  Soviete,  —  Evlogliie  refuză  a-şi  pune  numele  său  pe  acest  act 
ruşinos.  Şi  se  întâmplă  atunci  ceeace  se  prevăzuse.  Mitropo¬ 
litul  Sergie,  respective  G.  P.  U.,  în  numele  acestui  prelat  depuse 
pe  Evloghie  şi  numi  în  locul  său  pe  Elevterie,  mitropolitul  Lituaniei, 
care  şi  veni  la  Paris  pentru  îndeplinirea  misiunii  sale. 

Depus  de  colegii  săi  dela  sinodul  din  Karlovitz.  depus  de 
locţiitorul  de  patriarh,  Evloghie  pare  că  vrea  să  caute  sprijin  la 
patriarhul  ecumenic  din  Constantinopol.  In  acest  rezumat,  în  care 
am  încercat  să  descriu  această  tragedie  a  Bisericii  ruseşti  se 
zăreşte  unde  a  ţintit  acţiunea  bolşevistă,  mai  bine  zis  procedeul 
■de  distrugere  a  religiunii  ortodoxe,  întrebuinţat  de  bolşevici 
prin  cele  două  mijloace:  violenţa  şi  viclenia,  ce  Ie-a  asigurat 
victoria  până  astăzi. 

[După  rfiv.  „Je  suia  parfout")  ŞT.  CORPADEA, 

*tud.  in  icologie. 

* 

INTERNĂ. 

ŞEDINŢELE  SF.  SINOD.  Sesiunea  de  primăvară  a  Sfântului 
Sinod  s’a  deschis  în  16  Martie  1931. 

Prezidează  I.  P.  S.  Patriarh  Miron. 

I.  P.  S.  Sa  a  rugat  pe  dl  ministru  Costăchescu,  să  arate 
Sinodului :  care  au  fost  principiile  călăuzitoare  la  alcătuirea  bu¬ 
getului  cultelor  pe  anul  1931.  A  constatat  anume  că  există  di¬ 
ferenţe  de  tratament  între  Biserica  ortodoxă  şi  celelalte  culte, 
diferenţa  cari  avantajează  bisericile  minoritare.  Astfel  înaltul 
prelat  a  arătat,  că  numărul  protopopiatelor  este  mai  mare  la 
uniţi  decât  la  ortodocşi,  consilierii  referenţi  imiţi  sunt  mai  bine 
remuneraţi  decât  cei  ortodocşi,  alocaţia  de  materiale  a  bisericii 
unite  este  de  10  ori  mai  mare  decât  a  celei  ortodoxe. . . 

Dl  ministru  Costăchescu  a  spus  că  la  alcătuirea  bugetului 
cultelor  s’a  avut  în  vedere  interesele  parohiilor,  şi  s’a  căutat  ca 
ele  să  fie  pe  cât  mai  puţin  lovite  de  reducerile  ce  s’au  făcut. 
Dealtfel  bugetul  Bisericii  ortodoxe  a  fost  întocmit  ţinându-se 
seamă  de  înţelegerile  luate  cu  capii  Bisericii,  în  conferenţa  dela 
patriarhie,  la  care  au  participat  şi  primul  ministru  şi  ministrul 
de  finanţe.  In  prezent  ministrul  instrucţiunii  şi  cultelor  studiază 
chestiunea  înlăturării  tuturor  nedreptăţilor  constatate  în  buget. 

S’a  intrat  apoi  în  ordinea  de  zi  şi  s’a  procedat  la  alcătuirea 
comisiilor  speciale. 

In  ziua  a  doua  I.  P.  S.  Sa  Mitropolitul  Nectarie  al  Buco¬ 
vinei  a  făcut  o  expunere  asupra  chipului  cum  au  decurs  lucră¬ 
rile  conferenţei  dela  Lambeth  pentru  apropierea  între  biserica 
anglicană  şi  cea  ortodoxă. 

Intr’o  viitoare  şedinţă  se  va  fixa  punctul  de  vedere  al  Bi¬ 
sericii  noastre  cu  privire  la  această  chestiune. 

Membrii  Sf.  Sinod  au  luat  apoi  în  discuţiune  chestiunea 
depunerii  jurământului  de  către  cântăreţii  bisericeşti.  S’a  stabilit 

160 


REVISTA  TEOLOGICA 


■o  formula  de  jurământ  către  Rege  şi  chiriarh,  care  va  fi  depusă 
în  faţa  preotului  paroh  respectiv. 

In  ziua  a  treia,  Miercuri,  membrii  Sftului  Sinod  au  luat  în 
discuţie  proectul  de  reformă  a  învăţământului  superior,  în  ce 
priveşte  partea  referitoare  la  învăţământ  teologic  universitar.  In 
următoarea  şedinţă,  s’a  desbătut  chestiunea  obiectelor  sacrate, 
pe  cari  anumiţi  indivizi  le  comercializează  ca  obiecte  de  artă 
şi  lux. 

Sf.  Sinod  şi-a  înoit  hotărârea  din  1923,  ca  să  se  înfiinţeze 
la  eparhii  muzee  bisericeşti,  în  care  să  se  păstreze  obiectele 
sacre  scoase  din  întrebuinţare,  ferindu-le  de  înstrăinare  şi  pro¬ 
fanare. 

P.  S.  arhiereul  Vasile  de  Răşinari  a  cetit  concluziile  me¬ 
moriului  său,  făcut  din  încredinţarea  Sf.  Sinod  asupra  învăţă¬ 
mântului  religios  din  şcoalele  de  toate  gradele,  aşa  cum  se  pre¬ 
zintă  în  legile  şcolare  în  vigoare.  Sf.  Sinod  acceptând  aceste 
concluziuni  a  hotărât  să  facă  demersurile  necesare  în  sensul 
indicat  spre  a  ridica  nivelul  şi  a  îmbunătăţi  situaţia  acestui  în¬ 
văţământ. 

In  şedinţa  a  cincea,  P.  S.  Sa  episcopul  Grigorie  al  Ara¬ 
dului  a  raportat  asupra  propunerilor  P.  S.  Visarion,  episcopul 
Hotinului,  referitoare  la  participarea  Sf.  Sinod  la  sărbătorirea 
celei  de  a  60  aniversare  a  dlui  prof.  N.  Iorga. 

S’a  hotărât  ca  trei  delegaţi  ai  Sf.  Sinod  să  ofere  dlui  prof. 
N.  Iorga  o  preţioasă  icoană  a  Sf.  Ierarh  Nicolae  şi  un  perga¬ 
ment  iscălit  de  membrii  Sf.  Sinod,  iar  revista  „Biserica  Orto¬ 
doxă  Română"  sâ-i  închine  numărul  din  Iulie. 

Eparhiile  şi  şcoalele  teologice  vor  sărbători  şi  ele  această 
aniversare. 

P.  S.  S.  a  referat  apoi  asupra  dezideratelor  exprimate  în 
conferenţa  preoţilor  misionari,  ţinută  la  Cernăuţi,  cu  privire  la 
colportaj,  cursuri  misionare  pentru  călugări  etc. 

P.  S.  Arhiereul  Grigorie  Leu  a  făcut  referat  asupra  sectelor. 

P.  S.  Visarion  Puiu,  episcopul  Hotinului,  a  arătat  care  este 
situaţia  bisericii  române  din  Baden-Baden  (Germania). 

S’a  cetit  raportul  delegaţiei  române  ia  conferenţa  dela 
Vatopedi  şi  s’a  ales  o  comisiune  de  10  membri  să  studieze 
problemele  ce  se  vor  discuta  In  Pro-sinodul  ecumenic,  care  se 
ţine  în  1932. 

In  urmă  membrii  Sinodului  au  discutat  şi  votat  regulamentul 
pentru  organizarea  patriarhiei  Bisericii  române.  In  şedinţa  zilei 
următoare,  Sf.  Sinod  s’a  ocupat  cu  reorganizarea  revistei  „Bise¬ 
rica  Ortodoxă  Română". 

La  sfârşitul  şedinţei  s’a  hotărât  prorogarea  sesiunii  până 
după  sfintele  sărbători  ale  învierii.  neculce. 

(9G) 

GAZETELE  anunţă  că  guvernul  e  hotărât  să  reînfiinţeze 
clasa  VEI  de  liceu.  Prin  parlament,  fireşte.  Mania  de  legiferare 
continuă  deci.  Pe  terenul  învăţământului  mai  abitir  ca  oriunde. 
Ce-a  fost  ieri  se  schimbă  azi;  ce  este  azi  se  va  schimba  mâine. 
Şi  asta  pare  că  numai  de  dragul  ca  „aleşii  naţiunii"  să  se  gă¬ 
sească  în  treabă.  Sau  ca  un  ministru  să  nu  se  arate  mai  puţin 
rob  al  maniei  legiîeratoare  decât  predecesorul  său.  După  zece 
ani  de  experienţe  de  tot  felul,  făcute  pe  pielea  elevilor  şi  a 
profesorilor  de  o  potrivă,  se  revine  deci  le  randuiala  înţeleaptă  a 
părinţilor  noştri,  cari  n’au  fost  chiar  aşa  de  înapoiaţi  cum  îi 
cred  unii  miniştri.  Şi  bine  se  face.  Dar  e  vremea  să  ne  între¬ 
băm:  Când  se  va  inaugura  în  viaţa  şcolară  epoca  de  muncă 
liniştită  şi  cu  socoteală?  Când  va  înceta  entuziasmul  zănatec 
legiferator?  Când  se  va  sfârşi  experienţa  stupidă,  pornită  pa- 
recă  numai  din  ambiţii  deşarte,  cu  liceul  de  7  clase,  cu  anul 
pregătitor  la  universitate,  cu  anul  de  bacalaureat  la  liceu,  sau 
cu  alte  inovaţii  menite  să  zăpăciască  numai  pe  elevi  şi  pro¬ 
fesori  deopotrivă? 

Să  se  revină  la  liceul  de  opt  ani,  cu  bacalaureat.  Şi  să 
nu  ne  mai  jucăm  de-a  şcoala.  E  păcat  să  ne  batem  joc  de 
sufletul  copiilor  şi  de  prestigiul  unui  aşezământ  cultural,  cum 
este  şcoala ! 

* 

SFATUL  vlădicilor  greco-catolici  a  hotărât  să  ceară  gu¬ 
vernului  înfiinţarea  unei  facultăţi  de  teologie  catolică  pe  lângă 
universitatea  din  Cluj.  Asta  cu  prilejul  reorganizării  învăţămân¬ 
tului  superior.  Iar  până  la  înfiinţarea  acestei  facultăţi,  acade¬ 
miilor  teologice  unite  să  li  se  dea  dreptul  de  a  libera  diplome 
de  licenţă. 

Să  ţineţi  minte:  o  s’o  vedem  şi  pe  asta.  Facultatea  cato¬ 
lică  de  pe  lângă  universitatea  din  Cluj  se  va  înfiinţa  înaintea 
celei  ortodoxe.  Aşa  dupăcum  pentru  Maramurăş  s’a  înfiinţat 
o  eparhie  unită,  înainte  de  a  se  reînfiinţa  vechea  eparhie  or¬ 
todoxă  dela  graniţa  nordică  a  ţerii. 

(Vedeţi,  Prea  Cucernici  Părinţi  dela  Bucureşti,  că  noi  nu 
suntem  împotriva  facultăţilor  de  teologie  ale  Statului,  cum  sun¬ 
teţi  Sf.  Voastre  împotriva  academiilor  teologice  ale  Bisericii  ?)~ 

*  N.  C. 

UNA  din  cele  mai  preţioase  roade  ale  mişcării  ecumenice 
este  o  mai  bună  cunoaştere  reciprocă  a  bisericilor.  Vechia  bise¬ 
rică  naţională  sau  provincială  a  ştiut  foarte  puţin  din  cele  ce 
se  petreceau  dincolo  de  graniţele  sale.  Azi  privesc  bisericile 
peste  îngrădirile  confesionale  şi-şi  dau  silinţa  să  sădească,  să 
cultive  conştiinţa  ecumenicităţii  şi  sentimentul  de  solidaritate  şi 
prin  aceea,  că  dau  posibilitatea  credincioşilor  să  cunoască  viaţa 
şi  problemele  celorlalte  biserici.  Presa  religioasă  devine  unul 
dintre  cei  mai  însemnaţi  colaboratori  pentru  promovarea  ecu- 
menicitâţii  uşurând  această  cunoaştere  reciprocă.  La  fel  începe 
tot  mai  mult  a  se  încetăţeni  la  facultăţile  de  teologie  studiul 
bisericilor  streine  cu  scopul  de  a  cunoaşte  mai  deaproape  felul 
de  viaţă  în  sânul  lor. 

Această  cunoaştere  reciprocă  s’a  uşurat  foarte  mult  de 
când  s’a  organizat  serviciul  de  presă  evanghelică  în  anumite 
ţări.  Acesta  lucrează  mână’n  mână  cu  organizaţia  centrală  a  comi- 
siunii  de  presă  internaţională  din  Stockholm.  Nu  numai  Germania 
şi  Elveţia  au  un  asemenea  serviciu  de  presă  internaţională,  ci 
în  timpul  din  urmă  s’a  înfiinţat  şi  în  Franţa,  Ungaria,  Polonia, 
Cehoslovacia  şi  Olanda  Aceste  birouri  de  presă  oferă  hrană 
bogată  pentru  presa  religioasă  şi  fac  un  serviciu  minunat  pentru 
mişcarea  ecumenică.  Aşa  de  pildă  serviciul  de  presă  evan¬ 
ghelică  în  Germania  este  aşa  de  bine  organizat,  încât  poate 
oferi  totdeauna  un  tablou  clar  ai  tuturor  evenimentelor  de  im¬ 
portanţă  bisericească  din  toată  lumea;  de  aceea  se  şi  bucură 
de  o  deosebită  atenţie. 

* 

ERUDITUL  profesor  universitar  şi  academician,  D.  G. 
Bogdan-Duică  publică  într’un  număr  recent  al  revistei  „Rena¬ 
şterea"  din  Cluj  un  deosebit  de  interesant  articol,  menit  să  ne 
arete  cu  ce  fel  de  biserică  se  uniau  fraţii  noştri  de  acum  două 
sute  de  ani.  Iată  articolul,  cu  destăinuirile  lui  deadreptul  sen- 
saţionale : 

Cardinalul  Kollonitsch  este  cunoscut  din  istoria  unirei 
(greco-catolice)  cu  „mama  Roma",  care,  pe  când  ne  era  mamă, 
era  —  păgână  1 

Am  voit  să  ştiu  mai  deaproape  cine-a  fost  acel  cardinal. 
Deci  am  cetit  cartea: 

„Cardinal  Leopold  Graf  Kollonitsch,  Primas  von  Ungam". 
Sein  Leben  und  sein  Wirken.  Zumeist  nach  archivalischen 
Quelle,  geschildert  von  Joseph  Maurer,  Innsbruck  1887. 

Cartea  lui  Maurer  a  fost  dedicată  cardinalului  I.  Simor,. 
primate  al  Ungariei. 

Cartea-i  scrisă  de  un  catolic  învăţat  pentru  catolici  învăţaţi. 

Pe  noi,  Românii,  afară  de  psihologia  omului,  ne  intere¬ 
sează  capito’ul  al  şaselea :  Das  Einrichtungswerâ  des  Kdnig- 

reiches  Ungarn,  despre  stările  din  Ungaria  şi  cu  propuneri  de 
reforme.  In  lucrarea  citată  a  lui  Kollonitsch  se  descrie  şi  bise¬ 
rica  aceea  către  care  ne-au  dus  Teofil  şi  Atanasie. 

Fiindcă  este  bine  ca  despre  astfel  de  izvoare  istorice  să 
afle  şi  preoţimea  ortodoxă,  public  în  „Renaşterea"  notiţa  care 
urmează. 

Cardinalul  Kollonitsch  scria  în  planul  de  organizaţie  al 
Ungariei : 

„Vizitaţia  s’a  întins  nu  numai  asupra  preoţilor  acum  greco- 
uniţi,  ci  şi  asupra  celor  catolici,  şi  au  aflat  vizitatorii  şi  la  acei 
catolici  astfel  de  nemaiauzite  rătăciri  şi  îngrozitoare  neregule, 
încât  numai  rămâne  aproape  nimic  din  credinţa  catolică  decât 
numele". 

„La  administrarea  sf.  Taine  (sacramente)  nu  s’a  observat 
în  cele  mai  multe  locuri  nici  forma  şi  nici  materia  substanţială ; 
în  multe  parohii  cu  ocazia  botezului  nici  nu  s'a  amintit  sf. 
Treime,  ci  s’a  făcut  numai  amintirea  a  unuia  sau  altuia  dintre 
sfinţi,  sau  s’a  omis  şi  aceasta;  când  s’a  botezat  cu  vin,  când 
cu  bere  şi  asemenea  s’au  săvârşit  sf.  Daruri  la  sf.  Liturghie 
parte  cu  pane  de  ovăs,  parte  cu  alte  „bucăţele",  şi  asemenea 
absurdităţi  nenumărate".  (Pag.  266). 

Era  o  batjocură  până  şi  a  sf.  Taine!  Cardinalul  propunea 
deci  ca  înainte  de  toate  să  se  îmbunătăţească  starea  clerului, 
care : 

„ ...  şi  acum  afară  de  acestea  Prelaţi  şi  Episcopi  însem¬ 
naţi  de  ai  lor  au  căzut  la  o  aşa  de  puţină  consideraţie,  la  o 
atât  de  mare  sărăcie  şi  dispreţ,  încât  prin  aceasta  s’a  adus 
onoarei  divine  şi  religiunei  catolice,  singura  aducătoare  de  fe¬ 
ricire,  o  pagubă  ireparabilă  prin  pierderea  multor  mii  de  suflete. 
De  ani  de  zile  nu  s'au  ţinut  Sinoade  şi  nu  s'au  făcut  vizita- 
ţiuni". 

Sinoade  nu  s’au  ţinut,  deşi  dela  1676  se  hotărâse  ca  ele 
să  se  ţină  la  Pojon:  alle  Quartalle  am  Quatembermitwoch  (tot 
la  trei  luni  odată  în  ultima  Miercuri).  (Pag.  226). 

Deci  nici  administraţie  nu  se  făcea. 

Privitor  ia  episcopi  Cardinalul  observă  că  nici  nu  sunt, 
sau  daca  sunt,  sunt  incapabili  sau  săraci. 

„ ...  că  episcopi  foarte  buni  au  fost  spoliaţi  de  tot  venitul 
lor  încât  n’au  fost  în  stare  să  grijească  pentru  un  capitlu  sau 
mănăstire,  ci  abia  au  avut  cele  necesare  pentru  existenţa  pro¬ 
prie.  De  aceea  să  se  atribue  preoţimii  dijma  spre  slava  lui 
Dumnezeu  şi  mântuirea  sufletelor,  deoarece  prin  Dumnezeu  au 
fost  recâştigate  acum  noui  teritorii.  De  aceea  să  i  se  deie  fie¬ 
cărui  episcop  1200  fl.  sau  să  i  se  completeze  această  sumă, 
sau  să  i  se  atribue  jumătate  din  dijmă.  Fiecărui  episcop  să  i 

se  procure  o  reşedinţă  şi  un  local  pentru  desfacerea  vinului 
prin  dijmă.  La  episcopii  să  se  socotească  şi  cea  din  Svidnitza 
care  se  numeşte  din  partea  Romei  „Episcopia  Platensă".  (Pag.  267). 

Se  cerea  aşadar,  dijmă  pentru  preoţi,  pentru  episcopi 
dijmă,  reşedinţă  şi  crâşmă,  ca  să-şi  vânză  în  ea  vinul  scos  din 
dijmă ! 

Pentru  a  da  şi  ultimele  probe  despre  decadenţa  catolicis¬ 
mului  ungar  reproduc  două-trei  cazuri  clasice  : 

1.  „Un  preot  (paroh)  a  fost  aproape  doi  ani  fără  Liturghier, 
fiindcă  nu  şi-a  putut  cumpăra  unul.  Pentrucă  comunitatea  sa 
să  nu  rămână  mai  departe  fără  Liturghie  şi  serviciu  divin,  şi-a 
copiat  el  un  requiem  (rugăciuni  pentru  morţi)  şi  a  citit  întregul 
an  fără  deosebire  numai  serviciul  pentru  morţi.  Când  au  voit 
să-I  tragă  la  răspundere  şi  să-l  pedepsească,  preotul  s’a  scuzat 
„că  din  cauza  marii  sărăcii  şi  a  lipsei  nu  a  fost  în  stare  să  plă¬ 
tească  un  Liturghier,  totuşi  s’a  străduit  mult  să  primească  unul. 
însă  nu  l-a  putut  primi.  A  perseverat  însă  în  rugăminţi,  şi  a 
primit  în  fine  unui,  dar  numai  până  ce  şi-a  copiat  acest  requiem". 

2.  „Un  altul  timp  de  un  an  nu  a  săvârşit  sf.  Liturghie  din 
lipsa  unui  potir  şi  a  unui  disc  şi  a  împrumutat  câteva  ostii  con¬ 
sacrate  pentru  cazuri  de  moarte ;  adeseori  însă  oameni  săraci  au 
trebuit  să  moară  în  lipsă,  fără  consumarea  acestora,  fn  comi¬ 
tatul  Arva  sunt  mulţi  convertiţi  noui,  însă  locuitori  foarte  rău 
situaţi.  Aproape  în  toate  parohiile  din  cauză  de  cruţare  sf.  ostii 
erau  împărţite  în  câte  4  părţi  pentrucă  din  lipsa  unui  pregătitor 
de  oblate  trebuiau  să  fie  aduse  chiar  din  Cracovia,  deoarece 
în  localitate  şi  în  cele  două  comitate  învecinate  nu  se  puteau 
găsi.  Comunicanţii  însă  rugau  pe  vizitatori  să  le  împărtăşească 
pe  Hristos  întreg,  iar  nu  a  patra  parte  din  El“, 

3.  „In  Legrad  comunicanţilor,  dacă  au  dat  ofrande,  li  se 
da  sf.  cuminecătură  cu  vin,  de  altfel  însă  cu  apă,  pentrucă 
preotul  nu  putea  oferi  vinul  gratuit  De  aceea  poporul  obişnuia 
să  zică  acolo:  „Catolicii  prezintă  numai  potirul  în  două  forme 
şi  nenumărate  asemenea  absurdităţi  mai  mult  din  cauza  lipsei 
şi  a  sărăciei  preoţilor.  De  aceea  preoţii  să  fie  aprovizionaţi  cu 
susţinere  suficientă,  pentrucă  din  o  sută  abia  zece  sunt  cari 
nu  trăiesc  mai  rău  şi  mai  mizerabil  decât  un  biet  ţăran  lipsit 
de  mijloace".  1 

Iată  cu  ce  fel  de  biserică  ne  uniam! 


'  Pagina  267  — 8.  Pentru  preoţii  catolici-unguri  Cardinalul  propunea : 
de  1  preot  câte  300  case;  pentru  el;  casă  ori  cel  puţin  Ioc  de  casă;  48 
jugăre  de  pământ  şi  scutire  de  orice  dări  sau  robote.  Fiecare  casă  să-i 
lucreze  o  jumătate  de  zi  la  câmp.  Domnul  locului  ori  comunele  să  poată 
rescumpăra  pământul  plătindu-i  o  leafă  de  300  fl.  Popii  uniţi  să  primească 
numai  jumătate  din  ce  li  se  cuvenia  celor  catolici  (Pentrucă  erau  semi- 
catolici?!  G,  B.  D.) 

* 

IN  TIMPUL  uneia  din  atât  de  obişnuitele  „purificări"  în 
administraţia  sovietică,  o  tânără  Iată  a  fost  chemată  la  şeful 
departamentului  care-i  zise:  „Domnişoară,  ri-ta  eşti  o  funcţionară 
bună  şi  noi  suntem  foarte  mulţumiţi  de  felul  cum  îţi  îndepli¬ 
neşti  serviciul,  dar  pentrucă  păstrezi  încă  credinţa  strămo¬ 
şească,  o  să-ţi  pierzi  slujba.  De  aceea  eu  te  sfătuiesc  sa  fi 
prudentă  şi,  în  timpul  rechizitorului,  să  treci  sub  tăcere  credin- 
ţele-ţi  religioase.  In  felul  acesta  vei  rămânea  în  pace". 

Tânăra  fată,  foarte  tulburată  în  urma  acestei  conversaţii, 
se  duse  imediat  la  confesorul  ei  —  un  preot  bătrân  —  şi-i  ceru 
sfatul.  Preotul  o  ascultă  cu  atenţie  şi-i  zise:  „Hristos  a  spus: 
Tot  celce  se  va  iăpâda  de  mine  înaintea  oamenilor,  mă  voi  lă- 
păda  şi  eu  de  el  înaintea  Tatălui  meu  celui  din  ceriuri;  dar  d-ta 
fă  cum  crezi". 

După  câteva  zile  rechizitoriile  au  început  solemn.  Toţi 
funcţionarii  fură  reuniţi  şi  examenul  se  făcu  înaintea  unei  co- 
misiuni  de  control,  compusă  din  comuniştii  cei  mai  înverşunaţi. 
Când  îi  veni  rândul,  tânăra  fată  fu  întrebată:  Eşti  d-ta  credin¬ 
cioasă?  —  „Da,  cred  în  Dumnezeu  şi  în  Isus  Hristos,  Fiul  său, 
venit  pe  pământ,  crucificat  şi  înviat". 

O  linişte  profundă  se  aşternu  peste  sala  arhiplină.  Preşe¬ 
dintele  comisiunii  locale  pentru  a  salva  situaţia,  adăugă:  „Na¬ 
tural,  vechile  prejudecăţi  nu  dispar  aşa  de  uşor.  Fără  îndoiala 
că  d-ta  ai  cetit  şi  reflectat  câte  ceva,  dar  mi  se  pare  că  ai 
bănuieli,  ezitări". . . . 

—  „Nu,  eu  sunt  credincioasă,  am  crezut  şi  voi  crede  tot¬ 
deauna". 

In  sală,  linişte  de  mormânt.  Un  comunist,  membru  al  co¬ 
misiunii  de  control  se  sculă  şi  zise:  „Tovarăşi,  n’aţi  remarcat 
şi  alte  defecte  ia  această  muncitoare?"  Nimeni  nu  mişcă. 

—  Atunci  dacă  colegii  mei  sunt  de  acord,  continuă  co¬ 
munistul,  vizibil  emoţionat,  nu  este  nimic  de  făcut:  nu  putem 
să  te  concediem  numai  pentru  credinţa  religioasă. 

Şi  tânăra  fată  lucrează  în  prezent  în  acelaş  loc,  în  mij¬ 
locul  bolşevicilor  militanţi.  Este  o  istorie  adevărată  şi  nu  e  decât 
unul  din  multele  exemple  care  arată,  că  cu  toate  eforturile  ateilor, 
totuşi  credinţa  este  vie  şi  puternică  în  Biserica  ortodoxă  din 

Rusia  sovietică.  N.  GR05U. 

* 

MĂRUNTE. 

—  Reprezentantul  patriarhului  din  Constantinopol,  mitropo¬ 
litul  Germanos,  a  predat  preşedintelui  republicei  polone  ca  dar 
din  partea  patriarhului  o  icoană  de  aur  a  sf.  Ignatie  şi  o  re- 
licvie  din  lemnul  sfintei  Cruci. 

—  Preotul  reformat  Alex,  Batoş  din  Ardeal  a  fost  con¬ 
damnat  la  6  luni  închisoare  şi  100  lei  amendă  pentrucă  la  în¬ 
mormântarea  unei  victime  politice  a  rostit  cuvinte  revoluţionare. 

—  Biserica  raetodistă  din  Leningrad  a  iost  închisă,  comu¬ 
nitatea  disolvată,  averea  ei  confiscată,  iar  şeful  şi  învăţătorul 
ei  închis. 

—  Biserica  presbiteriană  din  Statele  Unite  a  încredinţat  o 
comisie  să  studieze  întocmirea  necesară  cultului  divin  mecanic. 
In  biserica  din  Houston  a  fost  montat  un  „predicator  mecanic1*, 
un  aparat  care  predică,  cântă  şi  rosteşte  rugăciunile,  cu  un  cu¬ 
vânt  face  singur  toată  slujba  bisericească. 

—  Sinodul  din  Basel  a  împuternicit  consistorul  să  încre¬ 
dinţeze  pe  femeile  absolvente  de  teologie  cu  săvârşirea  integrală 
a  chemării  preoţeşti,  adică  să  slujească  în  biserică,  să  boteze, 
să  cuminece,  să  predice,  să  cunune  etc. 

—  Sinodul  din  Qlasgov  (Scoţia)  a  hotărât  deasemenea 
să  admită  femeile  la  toate  slujbele  preoţeşti. 

—  In  semestrul  de  iarnă  1930/31  au  studiat  teologia  în 
Germania  la  18  universităţi  4769  bărbaţi,  247  femei. 

—  In  Olanda  s’a  înfiinţat  un  birou  oficios  pentru  presa 
păcii,  iar  Dumineca  dinainte  de  Crăciun  să  fie  Dumineca  păcii. 

—  Noua  monedă  de  aur  a  Vaticanului  poartă  pe  o  parte 
chipul  papei,  pe  alta  al  lui  Hristos ;  cea  de  argint  şi  nickel  numai 
pe  al  papei  sau  pe  al  Fecioarei  Meiriâ,  sau  al  sî.  ap.  Petru,  iar 
cea  de  aramă  numai  pe  al  papei. 

—  Intr’un  suburbiu  din  Roma  din  20.000  locuitori  abia  600 
sunt  botezaţi.  Papa  a  dispus  să  se  facă  biserici  şi  case  paro¬ 
hiale  în  nouile  suburbii. 

—  Dupăce  fascismul  a  suprimat  aproape  toate  ziarele  ca¬ 
tolice  din  Italia,  s'a  înfiinţat  acum  o  nouă  societate  pe  acţii  ca¬ 
tolică  şi  scoate  un  mare  ziar  cu  numele  „Awenire  d’ltalia“. 

—  In  Polonia  a  apărut  o  sectă  nouă  numită  o  Stefanov- 
cilor,  cari  spun  că  înţelegerea  sf.  Scripturi  este  dată  numai 
oamenilor  simpli  şi  fără  cultură  teologică.  Sectanţii  propagă  o 
revoluţie  care  să  stârpească  orice  cultură. 

—  In  Rusia  albă  mai  trăiau  până  acum  slujind  încă  doi 
preoţi.  Unul  a  fost  împuşcat,  iar  celalalt  a  putut  scăpa  cu  fuga. 
Şi  predica  misionarilor  a  fost  oprită.  Toate  bisericile  sunt  luate 
şi  întrebuinţate  pentru  scopuri  lumeşti  ca:  magazii,  cinemato¬ 
grafe  etc.  Dr.  N.  T. 


(se) 

DELA  ASOCIAŢIA  CLERULUI  „ANDREIU  ŞAGUNA“. 

Se  aduce  la  cunoştinţa  Preoţimei  noastre,  că  Analele  Con¬ 
gresului  preoţesc  dela  Braşov  din  toamna  trecută,  au  ieşit  din 
tipar,  în  extensiune  de  129  pagini,  cu  preţul  modest  de  50  Lei 
pentru  membri  şi  60  Lei  pentru  alţii.  Exemplarele  au  fost  deja 
expediate  Prea  Cucernicilor  protopopi,  cari  le-au  cerut. 

Pentru  a  evita  cheltuieli  de  prisos  n’am  tipărit  decât  după 
necesităţi.  Dacă  însă  —  ceeace  este  de  dorit  —  ni-s’ar  mai 
arăta  necesităţi  îie  din  partea  Preoţimei  ori  din  altă  parte,, 
ne  vom  lua  sarcina  reeditării,  de  sigur  cu  un  preţ  mai  mare,  dar 
nu  prea  urcat,  —  pentru  a  da  o  cât  mai  mare  publicitate  lucră¬ 
rilor  noastre  şi  interesului  de  a  informa  Clerul,  şi  prin  el  pe 
Creştini,  cu  privire  la  necazurile  preoţeşti  şi  la  strâmtorările 
înseşi  Bisericii  noastre. 

Şi  până  atunci,  P.  C.  părinţi  protopopi  sunt  rugaţi  a  încassa 
proporţional  şi  taxa  de  postă  după  fiecare  exemplar  din  Anale. 
Sumuliţa  aceea  poate  s’o  supoarte  mai  uşor  fiecare  preot,  decât 
ca  Asociaţia  să  renunţe  la  considerabila  sumă  plătită  pentru 
transportul  postai. 

Preţul  exemplarelor  din  Anale,  dimpreună  cu  costul  tran¬ 
sportului  postai  vor  avea  să  fie  trimise  deodată,  cu  arătarea 
specificată  a  sumelor,  pe  adresa  părintelui  consilier  arhiepis- 
copesc  şi  Casier  general  V.  Nistor  la  Sibiu,  cât  se  poate  mai 
de  grabă. 

P.  C.  protopopi,  cari  n’au  arătat  până  acum:  câte  exem¬ 
plare  li-se  cer  din  Anale,  vor  face-o  aceasta,  la  adresa  preşe¬ 
dintelui  Asociaţiei,  la  Arad. 

* 

BIROUL  central  al  Asociaţiei  clerului  „A.  Şaguna"  dorind, 
să-şi  complecteze  câteva  serii  de  Anale,  roagă  pe  Cucernicii 
preoţi  cari  ar  avea  exemplare  din  Analele  I,  să  i  le  trimită^ 
contra  cost  sau  în  schimbul  altor  volume  de  Anale. 


